qundao/data-zh-poetry huggingface dataset:
次本齋韻·其二
作者：牟巘
朝代：宋

怪底膺門稚子歡，倒衣迎拜病猶堪。
喜看詩卷牛腰大，慚說踏車鴉尾銜。
風誼薄雲誰得似，雲泥被徑我增慚。
新年精力知强健，酬答端能日百函。
次韵
作者：牟巘
朝代：宋

大海相环宛一洲，浮沤乍起已千秋。
三壬笑向人间世，四癸时寻物外游。
我辈安能知许事，平生未若乐斯丘。
开窗翠竹时相对，更说诸余总谬悠。
次韵
作者：牟巘
朝代：宋
体裁：七言律诗

大海相环宛一洲，浮沤乍起已千秋。三壬笑向人间世，四癸时寻物外游。我辈安能知许事，平生未若乐斯丘。开窗翠竹时相对，更说诸馀总谬悠。
次韵九日寄史推
作者：牟巘
朝代：宋
体裁：七言律诗

弁有山兮水有湄，登临舍此复何之。发疏帽脱狂嘲后，雁过江涵感慨时。盛府主宾俱好事，满城风雨苦吟诗。人生自可行乐耳，剑首功名但一吹。
次韵九日寄史推
作者：牟巘
朝代：宋

弁有山兮水有湄，登临舍此復何之。
髮疏帽脱狂嘲后，雁过江涵感慨时。
盛府主宾俱好事，满城风雨苦吟诗。
人生自可行乐耳，剑首功名但一吹。
次韵仲实秋夜
作者：牟巘
朝代：宋

空庭两犀株，吹香满前轩。
颇疑雇虎头，幻此金杰繁。
或是乘鸾女，月窟分天根。
更与泻浩露，尽洗蜂蝶暄。
苦无好事者，为我载一尊。
而我子张子，古谊夙所敦。
肯将新诗句，到我罗雀门。
何殊小山赋，欲招楚客魂。
犀首累佩印，陋矣不足论。
老我罕出户，东墙甘曝暄。
应同花下醉，式副我原言。
次韵仲实秋夜
作者：牟巘
朝代：宋
体裁：古风

空庭两犀株，吹香满前轩。颇疑顾虎头，幻此金粟繁。或是乘鸾女，月窟分天根。更与泻浩露，尽洗蜂蝶喧。苦无好事者，为我载一尊。而我子张子，古谊夙所敦。肯将新诗句，到我罗雀门。何殊小山赋，欲招楚客魂。犀首累佩印，陋矣不足论。老我罕出户，东墙甘曝暄。应同花下醉，式副我愿言。
次韵仲实秋夜
作者：牟巘
朝代：宋

空庭两犀株，吹香满前轩。
颇疑顾虎头，幻此金粟繁。
或是乘鸾女，月窟分天根。
更与泻浩露，尽洗蜂蝶喧。
苦无好事者，为我载一尊。
而我子张子，古谊夙所敦。
肯将新诗句，到我罗雀门。
何殊小山赋，欲招楚客魂。
犀首纍佩印，陋矣不足论。
老我罕出户，东墙甘曝暄。
应同花下醉，式副我愿言。
次韵八咏楼
作者：牟巘
朝代：宋
体裁：五言律诗

八咏楼中景，都从笔下收。使君容此客，诗卷重于舟。我颇曾三至，君应倍四愁。潇湘与章贡，千古只同流。
次韵八咏楼
作者：牟巘
朝代：宋

八咏楼中景，都从笔下收。
使君容此客，诗卷重於舟。
我颇曾三至，君应倍四愁。
潇湘与章贡，千古只同流。
次韵寄卫山斋
作者：牟巘
朝代：宋

蜀客嗟留落，甘为学圃迟。
年华空自老，心事复谁知。
未有盍簪日，还须上冢时。
绪余何足论，相对但期期。
次韵寄卫山斋
作者：牟巘
朝代：宋
体裁：五言律诗

蜀客嗟留落，甘为学圃迟。年华空自老，心事复谁知。未有盍簪日，还须上冢时。绪馀何足论，相对但期期。
次韵寄卫山斋
作者：牟巘
朝代：宋

蜀客嗟留落，甘为学圃迟。
年华空自老，心事復谁知。
未有盍簪日，还须上冢时。
绪余何足论，相对但期期。
次韵寄史彦明
作者：牟巘
朝代：宋
体裁：七言律诗

等閒看尽弁衡毗，旁郡聊从捧檄驰。候管乍披新定志，邮筒忽见故人诗。君方清绝行明镜，我正摧颓据槁枝。为喜綵衣还膝下，椒柈趁得颂花时。
次韵无党留别
作者：牟巘
朝代：宋
体裁：七言律诗

涛波万木撼新秋，却笑茅庐似叶舟。我但萧疏眠颍尾，君方矍铄向壶头。早凉已喜无残暑，老别当须似壮游。黄木扶胥最奇处，想留句子待浮洲。
次韵李侯喜雨
作者：牟巘
朝代：宋
体裁：七言律诗

谁似当年召信臣，天教来此活疲民。水乡怕旱相传古，甘澍随车总是春。坐看丰登成乐岁，只将恺悌对明神。已闻宣布形歌咏，宾主殷勤用意新。
次韵李千秋中秋
作者：牟巘
朝代：宋
体裁：七言律诗

节物诗情总索然，漫将梨栗当盘筵。堪怜永夜空樽月，记取衰翁断酒年。十日尚留花影在，两瓶便作竹根眠。分明破戒缘佳句，免使儿童诮禁烟。
次韵洪帅喜雨
作者：牟巘
朝代：宋

炮车亭午作云头，喜雨亭前黍稌秋。但得人间瓯窭满，等閒万虑一时收。感孚妙处捷风雷，造化于人岂远哉。见说商霖一尺字，向前车马待公来。
次韵洪帅喜雨·其一
作者：牟巘
朝代：宋
体裁：七言绝句

炮车亭午作云头，喜雨亭前黍稌秋。但得人间瓯窭满，等閒万虑一时收。
次韵洪帅喜雨·其一
作者：牟巘
朝代：宋

礮车亭午作云头，喜雨亭前黍稌秋。
但得人间瓯窭满，等閒万虑一时收。
次韵洪帅喜雨·其二
作者：牟巘
朝代：宋
体裁：七言绝句

感孚妙处捷风雷，造化于人岂远哉。见说商霖一尺字，向前车马待公来。
次韵王寅甫
作者：牟巘
朝代：宋

共惜余春赋式微，莫教当饭失苗藜。
行行直度南云北，得得还寻东院西。
白发已应随日长，黄鹂更与尽情啼。
试哦小雨轻埃句，绝胜前村滑滑泥。
次韵王寅甫
作者：牟巘
朝代：宋

共惜余春赋式微，莫教当饭失苗藜。
行行直度南云北，得得还寻东院西。
白髮已应随日长，黄鹂更与尽情啼。
试哦小雨轻埃句，绝胜前村滑滑泥。
次韵王寅甫
作者：牟巘
朝代：宋
体裁：七言律诗

共惜馀春赋式微，莫教当饭失苗藜。行行直度南云北，得得还寻东院西。白发已应随日长，黄鹂更与尽情啼。试哦小雨轻埃句，绝胜前村滑滑泥。
次韵程晋辅
作者：牟巘
朝代：宋

一宿蘧庐托，百事弁髦弃。
平生意何如，犹动沾沾喜。
我喜在丘壑，富贵非所睨。
况子好山居，泉甘野芳媚。
鹿门时上冢，了不慕城市。
或嫌人村远，知一未知二。
试看近市者，事夺纷梦寐。
正堕胶网中，辗转悞身世。
举手谢逋客，士固各有志。
结习奈已深，坐上漫同异。
山空阴绿凈，长日惟宜睡。
夜半呼僮奴，发火燃枯蒂。
满纸诗已成，文采一何丽。
墨池涨玄云，晴窗蔼微霨。
自子来此山，与山相昆弟。
又将三昧手，于焉小游戏。
向来蜀之日，往往召狺吠。
逌尔付一噱，千载息攘袂。
变灭今安在，但有山绕翠。
可怜七十翁，嬉遨尚童稚。
坐闻酒如川，留客烂漫醉。
亦思翩然去，芒屩踏初霁。
就林煨短茁，带泥落花蘂。
清绝恐无分，得已吾欲已。
那堪迫暮末，来日能余几。
城外土馒头，区区诚过计。
卓哉荷插翁，旷达未可毁。
次韵程晋辅
作者：牟巘
朝代：宋
体裁：古风

一宿蘧庐托，百事弁髦弃。平生意何如，犹动沾沾喜。我喜在丘壑，富贵非所睨。况子好山居，泉甘野芳媚。鹿门时上冢，了不慕城市。或嫌人村远，知一未知二。试看近市者，事夺纷梦寐。正堕胶网中，辗转误身世。举手谢逋客，士固各有志。结习奈已深，坐上漫同异。山空阴绿净，长日惟宜睡。夜半呼僮奴，发火燃枯蒂。满纸诗已成，文采一何丽。墨池涨玄云，晴窗蔼微霨。自子来此山，与山相昆弟。又将三昧手，于焉小游戏。向来蜀之日，往往召狺吠。逌尔付一噱，千载息攘袂。变灭今安在，但有山绕翠。可怜七十翁，嬉遨尚童稚。坐闻酒如川，留客烂漫醉。亦思翩然去，芒屩踏初霁。就林煨短茁，带泥落花蕊。清绝恐无分，得已吾欲已。那堪迫暮末，来日能馀几。城外土馒头，区区诚过计。卓哉荷插翁，旷达未可毁。
次韵程晋辅
作者：牟巘
朝代：宋

一宿蘧庐托，百事弁髦弃。
平生意保如，犹动沾沾喜。
我喜在丘壑，富贵非所睨。
况子好山居，泉甘野芳媚。
鹿门时上冢了不慕城市。或嫌人村远，
知一未知二。试看近市者，
事夺纷梦寐。正堕胶纲中，
辗转悮身世。举手谢逋客，
士固各有志。结羽奈已深，
坐上漫同异。山空阴绿净，
长日惟宜睡。夜半呼僮奴，
发火燃枯蒂。满纸诗已成，
文采一何丽。墨池涨玄云，
晴窗蔼微霨。自子来此山，
与山相昆弟。又将三昧手，
於焉小游戏。向来蜀之日，
往往召狺吠。逌尔付一噱，
千载息攘袂。变灭今安在，
但有山绕翠。可怜七十翁，
嬉遨尚童稚。坐闻酒如川，
留客烂漫醉。亦思翩然去，
芒屩踏初霁。就林煨短茁，
带泥落花蕊。清绝恐无分，
得已吾欲已。那堪迫暮末，
来日能余几。城外土馒头，
区区试过计。卓哉荷插翁，
旷达示可毁。
次韻
作者：牟巘
朝代：宋

大海相環宛一洲，浮漚乍起已千秋。
三壬笑向人間世，四癸時尋物外遊。
我輩安能知許事，平生未若樂斯丘。
開窗翠竹時相對，更說諸餘總謬悠。
次韻九日寄史推
作者：牟巘
朝代：宋

弁有山兮水有湄，登臨捨此復何之。
髮疏帽脫狂嘲後，雁過江涵感慨時。
盛府主賓俱好事，滿城風雨苦吟詩。
人生自可行樂耳，劍首功名但一吹。
次韻仲實秋夜
作者：牟巘
朝代：宋

空庭兩犀株，吹香滿前軒。
頗疑顧虎頭，幻此金粟繁。
或是乘鸞女，月窟分天根。
更與瀉浩露，盡洗蜂蝶喧。
苦無好事者，爲我載一尊。
而我子張子，古誼夙所敦。
肯將新詩句，到我羅雀門。
何殊小山賦，欲招楚客魂。
犀首纍佩印，陋矣不足論。
老我罕出戶，東牆甘曝暄。
應同花下醉，式副我願言。
次韻八詠樓
作者：牟巘
朝代：宋

八詠樓中景，都從筆下收。
使君容此客，詩卷重於舟。
我頗曾三至，君應倍四愁。
瀟湘與章貢，千古只同流。
次韻寄史彥明
作者：牟巘
朝代：宋

等閒看盡弁衡毗，旁郡聊從捧檄馳。
候管乍披新定志，郵筒忽見故人詩。
君方清絕行明鏡，我正摧頹據槁枝。
爲喜綵衣還膝下，椒柈趁得頌花時。
次韻寄衛山齋
作者：牟巘
朝代：宋

蜀客嗟留落，甘爲學圃遲。
年華空自老，心事復誰知。
未有盍簪日，還須上冢時。
緒餘何足論，相對但期期。
次韻李侯喜雨
作者：牟巘
朝代：宋

誰似當年召信臣，天教來此活疲民。
水鄉怕旱相傳古，甘澍隨車總是春。
坐看豐登成樂歲，只將愷悌對明神。
已聞宣布形歌詠，賓主殷勤用意新。
次韻李千秋中秋
作者：牟巘
朝代：宋

節物詩情總索然，漫將梨栗當盤筵。
堪憐永夜空樽月，記取衰翁斷酒年。
十日尚留花影在，兩瓶便作竹根眠。
分明破戒緣佳句，免使兒童誚禁烟。
次韻洪帥喜雨·其一
作者：牟巘
朝代：宋

礮車亭午作雲頭，喜雨亭前黍稌秋。
但得人間甌窶滿，等閒萬慮一時收。
次韻洪帥喜雨·其二
作者：牟巘
朝代：宋

感孚妙處捷風雷，造化於人豈遠哉。
見說商霖一尺字，向前車馬待公來。
次韻無黨留別
作者：牟巘
朝代：宋

濤波萬木撼新秋，却笑茅廬似葉舟。
我但蕭疏眠潁尾，君方矍鑠向壺頭。
早凉已喜無殘暑，老別當須似壯遊。
黄木扶胥最奇處，想留句子待浮洲。
次韻王寅甫
作者：牟巘
朝代：宋

共惜餘春賦式微，莫教當飯失苗藜。
行行直度南雲北，得得還尋東院西。
白髮已應隨日長，黄鸝更與盡情啼。
試哦小雨輕埃句，絕勝前村滑滑泥。
次韻程晉輔
作者：牟巘
朝代：宋

一宿蘧廬托，百事弁髦棄。
平生意何如，猶動沾沾喜。
我喜在丘壑，富貴非所睨。
况子好山居，泉甘野芳媚。
鹿門時上冢，了不慕城市。
或嫌人村遠，知一未知二。
試看近市者，事奪紛夢寐。
正墮膠網中，輾轉悞身世。
舉手謝逋客，士固各有志。
結習奈已深，坐上漫同異。
山空陰綠凈，長日惟宜睡。
夜半呼僮奴，發火燃枯蒂。
滿紙詩已成，文采一何麗。
墨池漲玄雲，晴窗藹微霨。
自子來此山，與山相昆弟。
又將三昧手，於焉小游戲。
向來蜀之日，往往召狺吠。
逌爾付一噱，千載息攘袂。
變滅今安在，但有山繞翠。
可憐七十翁，嬉遨尚童稚。
坐聞酒如川，留客爛漫醉。
亦思翩然去，芒屩踏初霽。
就林煨短茁，带泥落花蘂。
清絕恐無分，得已吾欲已。
那堪迫暮末，來日能餘幾。
城外土饅頭，區區誠過計。
卓哉荷插翁，曠達未可毀。
歲在丙辰元日立春是時先人守當塗郡齋賓客雲集皆用元祐八年東坡和王仲至秦少游詩故事所謂省事天公厭雨回先人笑曰天公省事今乃多事耶今三十有九年矣追念感慨小詩聊記當時笑談之語
作者：牟巘
朝代：宋

憶昨姑溪歲丙辰，老仙元日去班春。
當家句子頻催客，省事天公却笑人。
紫鳳天涯今已老，泥牛歲首又還新。
笑談誰記當時選，獨立東風倍愴神。
毗山之居不皆竹也而其所尚友独在竹遂擅此山予观野纵横陈荆扉半启小舟划柳下不觉欣然呼渡径入万竹烟霏中山灵颇怪俗客何自来耶因留诗云
作者：牟巘
朝代：宋

指点山居向那边，闭门花木养风烟。邻人不馔苍玉束，一一而今欲造天。山人犹未出山时，风月云烟总为诗。笑问年来间何阔，此盟应有此君知。
毗山之居不皆竹也而其所尚友独在竹遂擅此山予观野纵横陈荆扉半启小舟划柳下不觉欣然呼渡径入万竹烟霏中山灵颇怪俗客何自来耶因留诗云·其一
作者：牟巘
朝代：宋
体裁：七言绝句

指点山居向那边，闭门花木养风烟。邻人不馔苍玉束，一一而今欲造天。
毗山之居不皆竹也而其所尚友独在竹遂擅此山予观野纵横陈荆扉半启小舟划柳下不觉欣然呼渡径入万竹烟霏中山灵颇怪俗客何自来耶因留诗云·其二
作者：牟巘
朝代：宋
体裁：七言绝句

山人犹未出山时，风月云烟总为诗。笑问年来间何阔，此盟应有此君知。
毗山之居不皆竹也而其所尚友獨在竹遂擅此山予觀野縱橫陳荆扉半啟小舟划柳下不覺欣然呼渡徑入萬竹烟霏中山靈頗怪俗客何自來耶因留詩云·其一
作者：牟巘
朝代：宋

指點山居向那邊，閉門花木養風烟。
鄰人不饌蒼玉束，一一而今欲造天。
毗山之居不皆竹也而其所尚友獨在竹遂擅此山予觀野縱橫陳荆扉半啟小舟划柳下不覺欣然呼渡徑入萬竹烟霏中山靈頗怪俗客何自來耶因留詩云·其二
作者：牟巘
朝代：宋

山人猶未出山時，風月雲烟總爲詩。
笑問年來間何闊，此盟應有此君知。
水村图
作者：牟巘
朝代：宋
体裁：五言律诗

山色浓还淡，孤村水绕之。俗尘飞不到，野老住偏宜。埼岸疏疏柳，茅檐短短篱。小舟攲仄过，便是少陵诗。
水村图
作者：牟巘
朝代：宋

山色浓还淡，孤村水绕之。
俗尘飞不到，野老住偏宜。
碕岸疏疏柳，茅檐短短篱。
小舟欹仄过，便是少陵诗。
水村圖
作者：牟巘
朝代：宋

山色濃還淡，孤村水繞之。
俗塵飛不到，野老住偏宜。
碕岸疏疏柳，茅簷短短籬。
小舟欹仄過，便是少陵詩。
水調歌頭
作者：牟巘
朝代：宋

叔父茅封貴，先帝棣華親。平生為善最樂，夙德宛天人。玉葉金枝方茂，瑤沼丹壺如畫，光景鎮長新。五福一日壽，永珍總皆春。正秋分，記初度，紱纏麟。傳宣來自絳闕，瑞採蔚輪囷。樂有鈞天九奏，尊有仙家九醞，翠釜紫駝珍。笑把南山指，還以祝嚴宸。
水調歌頭
作者：牟巘
朝代：宋

表海歸來後，眠食喜清安。身輕於鵠，上下山北與山南。何必交梨火棗，自是霜筠雪柏，歲晚越堅完。摩詰本無病，微笑指蒲團。天有意，留一老，殿諸賢。平生出處何似，試把二蘇看。惟有黃門最貴，況是龐眉壽□，九秩閱人間。持此為公壽，即是壽元元。
水调歌头
作者：牟巘
朝代：宋

福者百顺之名，若时并锡。天地其寿，宗祐之休。敬陈乐府之词，仰D335宫之祝
叔父茅封贵，先帝棣华亲。平生为善最乐，夙德宛天人。玉叶金枝方茂，瑶沼丹壶如画，光景镇长新。五福一曰寿，万象总皆春。
正秋分，记初度，绂缠麟。传宣来自绛阙，瑞采蔚轮囷。乐有钧天九奏，尊有仙家九酝，翠釜紫驼珍。笑把南山指，还以祝严宸。
水调歌头
作者：牟巘
朝代：宋
体裁：词

表海归来后，眠食喜清安。
身轻於鹄，上下山北与山南。
何必交梨火枣，自是霜筠雪柏，岁晚越坚完。
摩诘本无病，微笑指蒲团。
天有意，留一老，殿诸贤。
平生出处何似，试把二苏看。
惟有黄门最贵，况是庞眉寿□，九秩阅人间。
持此为公寿，即是寿元元。
水调歌头·寿洪云岩
作者：牟巘
朝代：宋
体裁：词

表海归来后，眠食喜清安。身轻于鹄，上下山北与山南。何必交梨火枣，自是霜筠雪柏，岁晚越坚完。摩诘本无病，微笑指蒲团。天有意，留一老，殿诸贤。平生出处何似，试把二苏看。惟有黄门最贵，况是庞眉最寿，九秩阅人间。持此为公寿，即是寿元元。
水调歌头·寿福王
作者：牟巘
朝代：宋
体裁：词

叔父茅封贵，先帝棣华亲。平生为善最乐，夙德宛天人。玉叶金枝方茂，瑶沼丹壶如画，光景镇长新。五福一日寿，万象总皆春。正秋分，记初度，绂缠麟。传宣来自绛阙，瑞采蔚轮囷。乐有钧天九奏，尊有仙家九酝，翠釜紫驼珍。笑把南山指，还以祝严宸。
水调歌头·表海归来后
作者：牟巘
朝代：宋

表海归来后，眠食喜清安。身轻于鹄，上下山北与山南。何必交梨火枣，自是霜筠雪柏，岁晚越坚完。摩诘本无病，微笑指蒲团。天有意，留一老，殿诸贤。平生出处何似，试把二苏看。惟有黄门最贵，况是庞眉寿□，九秩阅人间。持此为公寿，即是寿元元。
渔家傲·病枕逢逢惊晓鼓
作者：牟巘
朝代：宋
体裁：词

病枕逢逢惊晓鼓。那堪送客江头路。莫唱骊驹催客去。风又雨。花飞一片愁千缕。折柳凄然无胜语。加餐更把篝衣护。泥滑篮舆须稳度。云飞处。亲闱安问应旁午。
渔家傲·送张教
作者：牟巘
朝代：宋
体裁：词

病枕逄逄惊晓鼓。那堪送客江头路。莫唱骊驹催客去。风又雨。花飞一片愁千缕。折柳凄然无胜语。加餐更把篝衣护。泥滑篮舆须稳度。云飞处。亲闱安问应旁午。
渔家傲（送张教）
作者：牟巘
朝代：宋

病枕逢惊晓鼓。那堪送客江头路。莫唱骊驹催客去。风又雨。花飞一片愁千缕。
折柳凄然无胜语。加餐更把篝衣护。泥滑篮舆须稳度。云飞处。亲闱安问应旁午。
游高园用前韵
作者：牟巘
朝代：宋

蝉声紧唤客回头，依约疏僚去后秋。不是先生新句子，一川云锦费勾收。尽渠弦索辊春雷，相对清风君子哉。凉观主人归未得，不妨却许蜀人来。
游高园用前韵·其一
作者：牟巘
朝代：宋
体裁：七言绝句

蝉声紧唤客回头，依约疏僚去后秋。不是先生新句子，一川云锦费勾收。
游高园用前韵·其二
作者：牟巘
朝代：宋
体裁：七言绝句

尽渠弦索辊春雷，相对清风君子哉。凉观主人归未得，不妨却许蜀人来。
游高园用前韵·其二
作者：牟巘
朝代：宋

尽渠絃索辊春雷，相对清风君子哉。
凉观主人归未得，不妨却许蜀人来。
溪边钓船
作者：牟巘
朝代：宋

莫出前溪去，随宜下钓鈎。
风波苦不恶，鲈鳜满船头。
溪边钓船
作者：牟巘
朝代：宋
体裁：五言绝句

莫出前溪去，随宜下钓钩。风波苦不恶，鲈鳜满船头。
溪邊釣船
作者：牟巘
朝代：宋

莫出前溪去，隨宜下釣鈎。
風波苦不惡，鱸鱖滿船頭。
满江红·七荚新春
作者：牟巘
朝代：宋

七荚新春，问底事、以人为日。
记贞观、郑公恰至，名因人得。
况是今朝生上相，老天着意尤端的。
便唤为、人日岂徒哉，公人杰。
宇宙要，公扶植。
善类要，公收拾。
愿我公千岁，长陪丹极。
山立扬休人正健，耐寒彩胜篸华发。
看年年、天际不曾阴，真奇特。
满江红·寿赵枢密
作者：牟巘
朝代：宋
体裁：词

七荚新春，问底事、以人为日。记贞观、郑公恰至，名因人得。况是今朝生上相，老天著意尤端的。便唤为、人日岂徒哉，公人杰。宇宙要，公扶植。善类要，公收拾。愿我公千岁，长陪丹极。山立扬休人正健，耐寒彩胜篸华发。看年年、天际不曾阴，真奇特。
满江红·寿赵枢密
作者：牟巘
朝代：宋
体裁：词

七荚新春，问底事、以人为日。记贞观、郑公恰至，名因人得。况是今朝生上相，老天著意尤端的。便唤为、人日岂徒哉，公人杰。宇宙要，公扶植。善类要，公收拾。愿我公千岁，长陪丹极。山立扬休人正健，耐寒綵胜篸华发。看年年、天际不曾阴，真奇特。
滿江紅
作者：牟巘
朝代：宋

七莢新春，問底事、以人為日。記貞觀、鄭公恰至，名因人得。況是今朝生上相，老天著意尤端的。便喚為、人日豈徒哉，公人傑。宇宙要，公扶植。善類要，公收拾。願我公千歲，長陪丹極。山立揚休人正健，耐寒綵勝篸華髮。看年年、天際不曾陰，真奇特。
漁家傲
作者：牟巘
朝代：宋

病枕逢逢驚曉鼓。那堪送客江頭路。莫唱驪駒催客去。風又雨。花飛一片愁千縷。折柳悽然無勝語。加餐更把篝衣護。泥滑籃輿須穩度。雲飛處。親闈安問應旁午。
無黨爲東岡賦遠遊余卧病空山聞而壯之和韻爲別
作者：牟巘
朝代：宋

鬢絲梅雪兩鬖鬖，底事征車又指南。
自是曾遊習蛙黽，不妨小住話魚蠶。
摻袪中歲情良苦，秉耒平生分所甘。
若有書來訪生死，白雲多處是吾庵。
燕交代□□乐语口号
作者：牟巘
朝代：宋
体裁：七言律诗

两君先后缔交承，一笑何妨玉斝倾。驰驲催人来异渥，卧龙留客自多情。告新听说三年最，叙旧欣寻再世盟。天上除书人已到，便看鹄立侍通明。
燕交代□□樂語口號
作者：牟巘
朝代：宋

兩君先後締交承，一笑何妨玉斝傾。
馳馹催人來異渥，卧龍留客自多情。
告新聽說三年最，敘舊欣尋再世盟。
天上除書人已到，便看鵠立侍通明。
猿鹿图
作者：牟巘
朝代：宋
体裁：五言绝句

野鹿正周张，猿投两臂长。由基方逞巧，何似总相忘。
猿鹿圖
作者：牟巘
朝代：宋

野鹿正周張，猿投兩臂長。
由基方逞巧，何似總相忘。
王梅泉生日惠詩次韻答之
作者：牟巘
朝代：宋

堪笑衰翁作計狂，又隨笭箵到魚梁。
未秋早覺凋蒲柳，已老安能種豫章。
誰似讀騷仍飲酒，有時贊易自焚香。
梅邊有約君應記，但愧年來久覆觴。
王梅泉生日惠诗次韵答之
作者：牟巘
朝代：宋
体裁：七言律诗

堪笑衰翁作计狂，又随笭箵到鱼梁。未秋早觉凋蒲柳，已老安能种豫章。谁似读骚仍饮酒，有时赞易自焚香。梅边有约君应记，但愧年来久覆觞。
王維畫孟浩然騎馿圖
作者：牟巘
朝代：宋

窮浩然，老摩詰，平生交情兩莫逆。
也曾携去宿禁中，堪笑詩人命奇薄。
只應寂莫歸舊廬，此翁殷勤殊未足。
作詩借問襄陽老，詩中猶苦憶孟六。
悠悠江漢經幾秋，一夕神交如在目。
分明寫出騎馿圖，丰度散朗貌清淑。
更有個倜一片心，不是相知那得貌。
行行復行向何許，酸風吹馿耳卓朔。
向來十上困旅塵，馿饑拒地愁向洛。
不如乘輿且田園，萬山亭前大隄曲。
鯾魚正肥甘蔗美，雞黍可具楊梅熟。
一樽相與壽先生，醉歸勿遣馿失脚。
王维画孟浩然骑馿图
作者：牟巘
朝代：宋

穷浩然，老摩诘，平生交情两莫逆。
也曾携去宿禁中，堪笑诗人命奇薄。
只应寂莫归旧庐，此翁殷勤殊未足。
作诗借问襄阳老，诗中犹苦忆孟六。
悠悠江汉经几秋，一夕神交如在目。
分明写出骑馿图，丰度散朗貌清淑。
更有个倜一片心，不是相知那得貌。
行行復行向何许，酸风吹馿耳卓朔。
向来十上困旅尘，馿饥拒地愁向洛。
不如乘舆且田园，万山亭前大堤曲。
鯾鱼正肥甘蔗美，鸡黍可具杨梅熟。
一樽相与寿先生，醉归勿遣馿失脚。
王维画孟浩然骑驴图
作者：牟巘
朝代：宋
体裁：古风

穷浩然，老摩诘，平生交情两莫逆。也曾携去宿禁中，堪笑诗人命奇薄。只应寂莫归旧庐，此翁殷勤殊未足。作诗借问襄阳老，诗中犹苦忆孟六。悠悠江汉经几秋，一夕神交如在目。分明写出骑驴图，丰度散朗貌清淑。更有个倜一片心，不是相知那得貌。行行复行向何许，酸风吹驴耳卓朔。向来十上困旅尘，驴饥拒地愁向洛。不如乘舆且田园，万山亭前大堤曲。鳊鱼正肥甘蔗美，鸡黍可具杨梅熟。一樽相与寿先生，醉归勿遣驴失脚。
癸卯人日送李千秋还杭
作者：牟巘
朝代：宋
体裁：七言律诗

喜闻罨画初回棹，便拟共公吟过春。何事客乡还送客，今朝人日更愁人。风吹杯面梅花老，路转裙腰草色新。只恐西湖留不住，重来好为活疲民。
癸卯人日送李千秋還杭
作者：牟巘
朝代：宋

喜聞罨畫初回棹，便擬共公吟過春。
何事客鄉還送客，今朝人日更愁人。
風吹杯面梅花老，路轉裙腰草色新。
只恐西湖留不住，重來好爲活疲民。
白賁
作者：牟巘
朝代：宋

致飾雖云賁則亨，含章內照乃爲真。
離明外附天光發，艮止中存道體純。
玉質未雕虹貫日，素功後繪物生春。
也應笑我元猶白，不比羔羊正直人。
白贲
作者：牟巘
朝代：宋
体裁：七言律诗

致饰虽云贲则亨，含章内照乃为真。离明外附天光发，艮止中存道体纯。玉质未雕虹贯日，素功后绘物生春。也应笑我元犹白，不比羔羊正直人。
相如抚琴
作者：牟巘
朝代：宋
体裁：五言绝句

不负百年心，琴中托意深。如何浑忘却，犹费白头吟。
相如撫琴
作者：牟巘
朝代：宋

不負百年心，琴中托意深。
如何渾忘却，猶費白頭吟。
真隐诗
作者：牟巘
朝代：宋
体裁：古风

招隐费招呼，习隐聊习步。素隐为素餐，充隐似充数。悠悠千载内，罕与真隐遇。少小慕真隐，每诵坡老句。朅来法华游，正在题诗处。真境忽在前，更慕坡所慕。真则思虑泯，不真精爽骛。真则光尘合，不真圭角露。真书无攲仄，真味无反恶。真乐无安排，真逸无疲苦。所以要任真，从其讶箕踞。所以贵葆真，从他笑椎鲁。但看真隐庐，萧然只环堵。青山以为屏，白云常在户。随宜种花药，快意扫庭宇。可作真率会，可说真实语。可饮真一酒，何者非天趣。玄真乃诗流，季真是仙侣。拉之相与俱，巾屦此容与。坐闻雏鹤鸣，时看苍虬舞。疏散略边幅，谁客复谁主。吾亦忘吾真，酣歌下山去。
真隠詩
作者：牟巘
朝代：宋

招隠費招呼，習隠聊習步。
素隠爲素餐，充隠似充數。
悠悠千載內，罕與真隠遇。
少小慕真隠，每誦坡老句。
朅來法華遊，正在題詩處。
真境忽在前，更慕坡所慕。
真則思慮泯，不真精爽騖。
真則光塵合，不真圭角露。
真書無欹仄，真味無反惡。
真樂無安排，真逸無疲苦。
所以要任真，從其訝箕踞。
所以貴葆真，從他笑椎魯。
但看真隠廬，蕭然只環堵。
青山以爲屏，白雲常在戶。
隨宜種花藥，快意掃庭宇。
可作真率會，可說真實語。
可飲真一酒，何者非天趣。
玄真乃詩流，季真是仙侶。
拉之相與俱，巾屨此容與。
坐聞雛鶴鳴，時看蒼虬舞。
疏散略邊幅，誰客復誰主。
吾亦忘吾真，酣歌下山去。
真隠诗
作者：牟巘
朝代：宋

招隠费招呼，习隠聊习步。
素隠为素餐，充隠似充数。
悠悠千载内，罕与真隠遇。
少小慕真隠，每诵坡老句。
朅来法华游，正在题诗处。
真境忽在前，更慕坡所慕。
真则思虑泯，不真精爽骛。
真则光尘合，不真圭角露。
真书无欹仄，真味无反恶。
真乐无安排，真逸无疲苦。
所以要任真，从其讶箕踞。
所以贵葆真，从他笑椎鲁。
但看真隠庐，萧然只环堵。
青山以为屏，白云常在户。
随宜种花药，快意扫庭宇。
可作真率会，可说真实语。
可饮真一酒，何者非天趣。
玄真乃诗流，季真是仙侣。
拉之相与俱，巾屦此容与。
坐闻雏鹤鸣，时看苍虬舞。
疏散略边幅，谁客復谁主。
吾亦忘吾真，酣歌下山去。
秋江晚渡图
作者：牟巘
朝代：宋
体裁：七言绝句

晚来江上鲤鱼风，十里青山一望中。自是欲归人意急，等閒付与济川功。
秋江晚渡圖
作者：牟巘
朝代：宋

晚來江上鯉魚風，十里青山一望中。
自是欲歸人意急，等閒付與濟川功。
答术者
作者：牟巘
朝代：宋

贤关夙多士，子独抱遗经。
衣尚旧时褐。眼谁今日青。
直须行万里，未许赴三星。
会友诵佳句，等閒生鹤翎。
答术者
作者：牟巘
朝代：宋
体裁：五言律诗

贤关夙多士，子独抱遗经。衣尚旧时褐，眼谁今日青。直须行万里，未许赴三星。会友诵佳句，等閒生鹤翎。
答朱芗林见寄
作者：牟巘
朝代：宋
体裁：七言律诗

天目群仙帝所毗，别来引领但神驰。分明输与芗山老，活脱吟成玉局诗。论旧惊心几甲子，扶羸笑觅一筇枝。如公再合幡然起，勿恋春先笋蕨肥。
答朱薌林見寄
作者：牟巘
朝代：宋

天目群仙帝所毗，別來引領但神馳。
分明輸與薌山老，活脫吟成玉局詩。
論舊驚心幾甲子，扶羸笑覓一筇枝。
如公再合幡然起，勿戀春先笋蕨肥。
答術者
作者：牟巘
朝代：宋

賢關夙多士，子獨抱遺經。
衣尚舊時褐，眼誰今日青。
直須行萬里，未許赴三星。
會友誦佳句，等閒生鶴翎。
简赵子昂
作者：牟巘
朝代：宋

君维大雅姿，被服蔼兰荪。
胸次综流略，本本又元元。
手追七子作，凌厉气所吞。
余事到翰墨，藉甚声价喧。
居然难自藏，珠玉走中原。
四年郎省户，小滞当高鶱。
肯来为多士，復除布春温。
力争吾道回，中流收崩奔。
眷言维桑旧，从容驻輶轩。
我亦喜再见，一笑略寒暄。
首诵新诗章，两耳为君尊。
高情殊磊落，俗子何足论。
顾我寂寞地，无物当赠言。
乃復携尺纸，看君醉墨翻。
霜木石共老，野竹翠不蕃。
落笔频申顷，岁晚古色存。
思君时一把，此意期勿谖。
简赵子昂
作者：牟巘
朝代：宋
体裁：古风

君维大雅姿，被服蔼兰荪。胸次综流略，本本又元元。手追七子作，凌厉气所吞。馀事到翰墨，藉甚声价喧。居然难自藏，珠玉走中原。四年郎省户，小滞当高鶱。肯来为多士，复除布春温。力争吾道回，中流收崩奔。眷言维桑旧，从容驻輶轩。我亦喜再见，一笑略寒暄。首诵新诗章，两耳为君尊。高情殊磊落，俗子何足论。顾我寂寞地，无物当赠言。乃复携尺纸，看君醉墨翻。霜木石共老，野竹翠不蕃。落笔频申顷，岁晚古色存。思君时一把，此意期勿谖。
簡趙子昂
作者：牟巘
朝代：宋

君維大雅姿，被服藹蘭蓀。
胸次綜流略，本本又元元。
手追七子作，凌厲氣所吞。
餘事到翰墨，藉甚聲價喧。
居然難自藏，珠玉走中原。
四年郎省戶，小滯當高鶱。
肯來爲多士，復除布春溫。
力爭吾道回，中流收崩奔。
眷言維桑舊，從容駐輶軒。
我亦喜再見，一笑略寒暄。
首誦新詩章，兩耳爲君尊。
高情殊磊落，俗子何足論。
顧我寂寞地，無物當贈言。
乃復携尺紙，看君醉墨翻。
霜木石共老，野竹翠不蕃。
落筆頻申頃，歲晚古色存。
思君時一把，此意期勿諼。
米元晖山水
作者：牟巘
朝代：宋
体裁：古风

鹘突烟树外，水远山更长。天地有如许，扁舟何处藏。如何短篷底，结习犹未忘。是时水月繁，不见此夜光。于今尚无恙，怀袖行可将。我亦流落者，此味惯所尝。谁能画峨堂，坐我于其旁。
米元暉山水
作者：牟巘
朝代：宋

鶻突烟樹外，水遠山更長。
天地有如許，扁舟何處藏。
如何短篷底，結習猶未忘。
是時水月繁，不見此夜光。
於今尚無恙，懷袖行可將。
我亦流落者，此味慣所嘗。
誰能畫峨堂，坐我於其旁。
約家性存·其一
作者：牟巘
朝代：宋

春風小語記懷岷，二十年中臂屈伸。
白髮遺民幾人在，重來老鶴更精神。
約家性存·其二
作者：牟巘
朝代：宋

蕭條今尚有誰來，老盡荒庭一樹梅。
多謝高情肯相過，衝寒自起掃蒼苔。
约家性存
作者：牟巘
朝代：宋

春风小语记怀岷，二十年中臂屈伸。白发遗民几人在，重来老鹤更精神。萧条今尚有谁来，老尽荒庭一树梅。多谢高情肯相过，冲寒自起扫苍苔。
约家性存·其一
作者：牟巘
朝代：宋
体裁：七言绝句

春风小语记怀岷，二十年中臂屈伸。白发遗民几人在，重来老鹤更精神。
约家性存·其一
作者：牟巘
朝代：宋

春风小语记怀岷，二十年中臂屈伸。
白髮遗民几人在，重来老鹤更精神。
约家性存·其二
作者：牟巘
朝代：宋
体裁：七言绝句

萧条今尚有谁来，老尽荒庭一树梅。多谢高情肯相过，冲寒自起扫苍苔。
约家性存·其二
作者：牟巘
朝代：宋

萧条今尚有谁来，老尽荒庭一树梅。
多谢高情肯相过，衝寒自起扫苍苔。
罗汉臣拄笏亭
作者：牟巘
朝代：宋
体裁：古风

爽气钟于西，峨眉横太白。春风吹不暖，暑路有积雪。月照平羌冷，云顶七顶湿。游戏两谪仙，银河洒醉墨。遂令汉嘉郡，千古占一色。一从殊方走，江山颇萧瑟。流落各天涯，相逢未相识。微闻庄舄吟，握手话畴昔。乃知此邦秀，终不断地脉。权门车如雾，众甘炙手热。而君独几先，惟恐涴我笏。伟哉百尺楼，西望即乡国。爽气今已回，何妨高拄颊。里中表圣公，千载推汲直。当年几谏纸，扣笏良鲠切。意欲摧百士，死职非所惜。此笏岂其遗，正自峭风骨。愿君善藏之，击邪看他日。也无羡堆床，富贵竟何益。长镵白木柄，乃我手中物。惟有故乡梦，与君共愁绝。何当驾双鹄，万里溯寥碧。
罗汉臣拄笏亭
作者：牟巘
朝代：宋

爽气钟于西，峨眉横太白。
春风吹不暖，暑路有积雪。
月照平羌冷，云顶七顶湿。
游戏两谪仙，银河洒醉墨。
遂令汉嘉郡，千古占一色。
一从殊方走，江山颇萧瑟。
流落各天涯，相逢未相识。
微闻庄舄吟，握手话畴昔。
乃知此邦秀，终不断地脉。
权门车如雾，众甘炙手热。
而君独几先，惟恐涴我笏。
伟哉百尺楼，西望即乡国。
爽气今已回，何妨高拄颊。
里中表圣公，千载推汲直。
当年几谏纸，扣笏良鲠切。
意欲摧百士，死职非所惜。
此笏岂其遗，正自峭风骨。
愿君善藏之，击邪看他日。
也无羡堆床，富贵竟何益。
长镵白木柄，乃我手中物。
惟有故乡梦，与君共愁绝。
何当驾双鹄，万里遡寥碧。
羅漢臣拄笏亭
作者：牟巘
朝代：宋

爽氣鍾於西，峨眉橫太白。
春風吹不暖，暑路有積雪。
月照平羌冷，雲頂七頂濕。
游戲兩謫仙，銀河洒醉墨。
遂令漢嘉郡，千古占一色。
一從殊方走，江山頗蕭瑟。
流落各天涯，相逢未相識。
微聞莊舄吟，握手話疇昔。
乃知此邦秀，終不斷地脈。
權門車如霧，衆甘炙手熱。
而君獨幾先，惟恐涴我笏。
偉哉百尺樓，西望即鄉國。
爽氣今已回，何妨高拄頰。
里中表聖公，千載推汲直。
當年幾諫紙，扣笏良鯁切。
意欲摧百士，死職非所惜。
此笏豈其遺，正自峭風骨。
願君善藏之，擊邪看他日。
也無羨堆牀，富貴竟何益。
長鑱白木柄，乃我手中物。
惟有故鄉夢，與君共愁絕。
何當駕雙鵠，萬里遡寥碧。
群羊踏菜畦戏作
作者：牟巘
朝代：宋
体裁：五言律诗

活计元堪笑，毛群尚见欺。蹴蔬元匪梦，樊柳竟何裨。正尔败诸葛，从何捉左慈。若鞭其后者，犹得养生规。
群羊踏菜畦戲作
作者：牟巘
朝代：宋

活計元堪笑，毛群尚見欺。
蹴蔬元匪夢，樊柳竟何裨。
正爾敗諸葛，從何捉左慈。
若鞭其後者，猶得養生規。
羯鼓图
作者：牟巘
朝代：宋

春光一曲透霓屏，红锦綳中养不廷。
谁道青峰白雨点，开元宰相也渠听。
羯鼓图
作者：牟巘
朝代：宋
体裁：七言绝句

春光一曲透霓屏，红锦绷中养不廷。谁道青峰白雨点，开元宰相也渠听。
羯鼓圖
作者：牟巘
朝代：宋

春光一曲透霓屏，紅錦綳中養不廷。
誰道青峰白雨點，開元宰相也渠聽。
聚星堂
作者：牟巘
朝代：宋

建武重名節，狂奴態猶故。
客星復何事，一夕感乾度。
風聲激末造，駢首死黨錮。
而五百里內，乃有賢人聚。
行行望德星，高陽里中去。
德隆則星晷，時網不足與。
元氣之所全，政在簪盍處。
乃知忠賢類，天每下其顧。
二老甘隠淪，四海起尊慕。
有如子孫行，已是廊廟具。
深期任世道，相期扶國步。
皇路方險巖，傾輈當急赴。
赤手徒捧塊，詎障奔流怒。
濡迹本捄時，其忍諉諸數。
事蓋有至難，竟乖天所付。
汝南榜堂皇，考亭繪縑素。
室有聚星事，四遠競傳布。
老眼苦昏暗，見畫如隔霧。
卷還坐太息，冰炭擾百慮。
聚星堂
作者：牟巘
朝代：宋
体裁：古风

建武重名节，狂奴态犹故。客星复何事，一夕感乾度。风声激末造，骈首死党锢。而五百里内，乃有贤人聚。行行望德星，高阳里中去。德隆则星晷，时网不足与。元气之所全，政在簪盍处。乃知忠贤类，天每下其顾。二老甘隐沦，四海起尊慕。有如子孙行，已是廊庙具。深期任世道，相期扶国步。皇路方险岩，倾辀当急赴。赤手徒捧块，讵障奔流怒。濡迹本救时，其忍诿诸数。事盖有至难，竟乖天所付。汝南榜堂皇，考亭绘缣素。室有聚星事，四远竞传布。老眼苦昏暗，见画如隔雾。卷还坐太息，冰炭扰百虑。
聚星堂
作者：牟巘
朝代：宋

建武重名节，狂奴态犹故。
客星復何事，一夕感干度。
风声激末造，骈首死党锢。
而五百里内，乃有贤人聚。
行行望德星，高阳里中去。
德隆则星晷，时网不足与。
元气之所全，政在簪盍处。
乃知忠贤类，天每下其顾。
二老甘隠沦，四海起尊慕。
有如子孙行，已是廊庙具。
深期任世道，相期扶国步。
皇路方险岩，倾辀当急赴。
赤手徒捧块，讵障奔流怒。
濡迹本捄时，其忍诿诸数。
事盖有至难，竟乖天所付。
汝南榜堂皇，考亭绘缣素。
室有聚星事，四远竞传布。
老眼苦昏暗，见画如隔雾。
卷还坐太息，冰炭扰百虑。
胡孙图
作者：牟巘
朝代：宋
体裁：五言绝句

山果包已尽，充然两嗛中。雄雌自相命，槲叶老秋风。
胡孫圖
作者：牟巘
朝代：宋

山果包已盡，充然兩嗛中。
雄雌自相命，槲葉老秋風。
舜举水仙梅五绝
作者：牟巘
朝代：宋

横出一枝谁与并，整青葱佩立多时。窗明几净好风日，移向此中渠不知。檀晕金杯两擅奇，晚风并作一香吹。此中毕竟同还别，付与司南鼻孔知。雪碗冰瓯荐茗时，萧然相与对幽姿。一生肝胆何由俗，时有清风披拂之。当代涪翁有素评，此花雅合唤梅兄。玉宸殿上重差次，可是诗人许与轻。老逋久共梅同住，好事谁令侑酒仙。变化侯王等閒耳，不堪持到影香前。
舜举水仙梅五绝·其一
作者：牟巘
朝代：宋
体裁：七言绝句

横出一枝谁与并，整青葱佩立多时。窗明几净好风日，移向此中渠不知。
舜举水仙梅五绝·其一
作者：牟巘
朝代：宋

横出一枝谁与并，整青葱佩立多时。
窗明几浄好风日，移向此中渠不知。
舜举水仙梅五绝·其三
作者：牟巘
朝代：宋
体裁：七言绝句

雪碗冰瓯荐茗时，萧然相与对幽姿。一生肝胆何由俗，时有清风披拂之。
舜举水仙梅五绝·其二
作者：牟巘
朝代：宋

檀晕金杯两擅奇，晚风併作一香吹。
此中毕竟同还别，付与司南鼻孔知。
舜举水仙梅五绝·其二
作者：牟巘
朝代：宋
体裁：七言绝句

檀晕金杯两擅奇，晚风并作一香吹。此中毕竟同还别，付与司南鼻孔知。
舜举水仙梅五绝·其五
作者：牟巘
朝代：宋
体裁：七言绝句

老逋久共梅同住，好事谁令侑酒仙。变化侯王等閒耳，不堪持到影香前。
舜举水仙梅五绝·其四
作者：牟巘
朝代：宋
体裁：七言绝句

当代涪翁有素评，此花雅合唤梅兄。玉宸殿上重差次，可是诗人许与轻。
舜举马
作者：牟巘
朝代：宋
体裁：七言绝句

常得奚官剪拂齐，也思骧首一长嘶。好随便面章台去，柳色如烟路不泥。
舜舉水仙梅五絕·其一
作者：牟巘
朝代：宋

橫出一枝誰與並，整青葱佩立多時。
窗明几浄好風日，移向此中渠不知。
舜舉水仙梅五絕·其三
作者：牟巘
朝代：宋

雪碗冰甌薦茗時，蕭然相與對幽姿。
一生肝膽何由俗，時有清風披拂之。
舜舉水仙梅五絕·其二
作者：牟巘
朝代：宋

檀暈金杯兩擅奇，晚風併作一香吹。
此中畢竟同還別，付與司南鼻孔知。
舜舉水仙梅五絕·其五
作者：牟巘
朝代：宋

老逋久共梅同住，好事誰令侑酒仙。
變化侯王等閒耳，不堪持到影香前。
舜舉水仙梅五絕·其四
作者：牟巘
朝代：宋

當代涪翁有素評，此花雅合喚梅兄。
玉宸殿上重差次，可是詩人許與輕。
舜舉馬
作者：牟巘
朝代：宋

常得奚官剪拂齊，也思驤首一長嘶。
好隨便面章臺去，柳色如烟路不泥。
荷花辱于淫邪陷于老佛几千载自托根濂溪而后始得以其中通外直者侪于道而近世魏鹤山又推本周子之意取泽陂之诗所谓硕大且俨者归之君子焉明伦堂后新池骤著花教授遂见之诗且有取于周子香远之句寄兴远矣因次韵
作者：牟巘
朝代：宋
体裁：七言律诗

道中何物不生焉，顷刻能开碧玉莲。根脚好时花发越，源头活处水漪涟。唤醒佛土从前梦，细绎陈诗最后篇。霁月光风真洒落，千年此意后谁传。
荷花辱於淫邪陷於老佛幾千載自托根濂溪而後始得以其中通外直者儕於道而近世魏鶴山又推本周子之意取澤陂之詩所謂碩大且儼者歸之君子焉明倫堂後新池驟著花教授遂見之詩且有取于周子香遠之句寄興遠矣因次韻
作者：牟巘
朝代：宋

道中何物不生焉，頃刻能開碧玉蓮。
根脚好時花發越，源頭活處水漪漣。
喚醒佛土從前夢，細繹陳詩最後篇。
霽月光風真灑落，千年此意後誰傳。
西岩使君上冢过霅首访敝庐又会能静话旧感慨情见于辞所以道别
作者：牟巘
朝代：宋

自为旴江行，最声日飞驰。
赤子问襦袴，白云满鬓髭。
苕边重会晤，握手慰所思。
旧有泷冈表，三读起懦衰。
乃翁平生志，正在造膝时。
曾击戚畹悍，曾疏公田欺。
曾陈岘山急，或讶话太危。
移疾逃相印，何忍张悌为。
全归干戈际，一致视险夷。
象贤有令子，纪实无溢辞。
刻之并纂疏，自足永久垂。
忆昔姑孰守，欲碎脱鞾碑。
博士何伟哉，奋身力护持。
粗沙与大石，彼计竟莫施。
遂令两图在，留作千载奇。
此事关世道，矶激我匪私。
他时记先友，要当附见之。
顾我穷未死，仅存骨裹皮。
殷勤绨衣贶，古道其在斯。
无物当赠策，远大以为期。
愿勿忘吾州，岁晚託茅茨。
西岩使君上冢过霅首访敝庐又会能静话旧感慨情见于辞所以道别
作者：牟巘
朝代：宋
体裁：古风

自为旴江行，最声日飞驰。赤子问襦裤，白云满鬓髭。苕边重会晤，握手慰所思。旧有泷冈表，三读起懦衰。乃翁平生志，正在造膝时。曾击戚畹悍，曾疏公田欺。曾陈岘山急，或讶话太危。移疾逃相印，何忍张悌为。全归干戈际，一致视险夷。象贤有令子，纪实无溢辞。刻之并纂疏，自足永久垂。忆昔姑孰守，欲碎脱靴碑。博士何伟哉，奋身力护持。粗沙与大石，彼计竟莫施。遂令两图在，留作千载奇。此事关世道，矶激我匪私。他时记先友，要当附见之。顾我穷未死，仅存骨裹皮。殷勤绨衣贶，古道其在斯。无物当赠策，远大以为期。愿勿忘吾州，岁晚托茅茨。
西巖使君上冢過霅首訪敝廬又會能靜話舊感慨情見於辭所以道別
作者：牟巘
朝代：宋

自爲旴江行，最聲日飛馳。
赤子問襦袴，白雲滿鬢髭。
苕邊重會晤，握手慰所思。
舊有瀧岡表，三讀起懦衰。
乃翁平生志，正在造膝時。
曾擊戚畹悍，曾疏公田欺。
曾陳峴山急，或訝話太危。
移疾逃相印，何忍張悌爲。
全歸干戈際，一致視險夷。
象賢有令子，紀實無溢辭。
刻之並纂疏，自足永久垂。
憶昔姑孰守，欲碎脫鞾碑。
博士何偉哉，奮身力護持。
粗沙與大石，彼計竟莫施。
遂令兩圖在，留作千載奇。
此事關世道，磯激我匪私。
他時記先友，要當附見之。
顧我窮未死，僅存骨裹皮。
殷勤綈衣貺，古道其在斯。
無物當贈策，遠大以爲期。
願勿忘吾州，歲晚託茅茨。
試院和李提管韻
作者：牟巘
朝代：宋

聖世旁搜盛武宣，幾人捨耒歎胝胼。
武成宜取二三策，稽古還誇數萬言。
充棟此時唯恐後，著鞭他日竟誰先。
空筌相對真堪笑，半夜魚龍已變遷。
謝李侯枉過
作者：牟巘
朝代：宋

鳴騶窮巷忽相過，其奈將迎窘步何。
每望故都身不羽，欲賡新句硯空磨。
籃輿端復爲公出，泥飲唯應說尹多。
却是旁觀工指點，若爲公錦雜漁蓑。
试院和李提管韵
作者：牟巘
朝代：宋

圣世旁搜盛武宣，几人舍耒叹胝胼。
武成宜取二三策，稽古还夸数万言。
充栋此时唯恐后，着鞭他日竟谁先。
空筌相对真堪笑，半夜鱼龙已变迁。
试院和李提管韵
作者：牟巘
朝代：宋
体裁：七言律诗

圣世旁搜盛武宣，几人舍耒叹胝胼。武成宜取二三策，稽古还誇数万言。充栋此时唯恐后，著鞭他日竟谁先。空筌相对真堪笑，半夜鱼龙已变迁。
谢李侯枉过
作者：牟巘
朝代：宋
体裁：七言律诗

鸣驺穷巷忽相过，其奈将迎窘步何。每望故都身不羽，欲赓新句砚空磨。篮舆端复为公出，泥饮唯应说尹多。却是旁观工指点，若为公锦杂渔蓑。
谢李侯枉过
作者：牟巘
朝代：宋

鸣驺穷巷忽相过，其奈将迎窘步何。
每望故都身不羽，欲赓新句砚空磨。
篮舆端復为公出，泥饮唯应说尹多。
却是旁观工指点，若为公锦杂渔蓑。
賀張老山得代
作者：牟巘
朝代：宋

富貴方來本不期，湖山徑去豈無辭。
衆咻直欲齊爲語，一笑姑存鄶與譏。
難辦求田還問舍，且教入務并尋醫。
幡然强爲招延起，從此巖阿爛蕨薇。
賀新郎
作者：牟巘
朝代：宋

雲擁油幢碧。眷蓬萊、宿緣一紀，竟須公出。上界清高仙地位。耿耿為民還切。此自是、平生願力。雨後新飆涼如濯，喜湖山、千里皆生色。便乘此，問閶闔。殷勤好與摩銅狄。炯精神、依然未老，鶴標龜息。造物生賢非無意，偏近中元時節。試記取、平園萊國。況有盤洲當家樣，酉年秋、拾級升樞極。繼盛事，看今日。
賈節菴冒夏暑越修塗過我苕霅情誼甚厚令聞古式無思大節不可復見而骨肉消息訪問難真相對殆感慨不能爲懷青燈夜語誦少陵夜闌更秉燭相對如夢寐之句意甚惘然其歸也兒曹以此爲韻賦詩道別余亦作焉衰老拙惡姑寫我懷且以卜後期云爾·其一
作者：牟巘
朝代：宋

君留劍水潯，我卧弁峰下。
十書九不到，思君無日夜。
賈節菴冒夏暑越修塗過我苕霅情誼甚厚令聞古式無思大節不可復見而骨肉消息訪問難真相對殆感慨不能爲懷青燈夜語誦少陵夜闌更秉燭相對如夢寐之句意甚惘然其歸也兒曹以此爲韻賦詩道別余亦作焉衰老拙惡姑寫我懷且以卜後期云爾·其一〇
作者：牟巘
朝代：宋

別餞別尤苦，輾轉那得寐。
後會倘可期，握手三致意。
賈節菴冒夏暑越修塗過我苕霅情誼甚厚令聞古式無思大節不可復見而骨肉消息訪問難真相對殆感慨不能爲懷青燈夜語誦少陵夜闌更秉燭相對如夢寐之句意甚惘然其歸也兒曹以此爲韻賦詩道別余亦作焉衰老拙惡姑寫我懷且以卜後期云爾·其七
作者：牟巘
朝代：宋

自言勤教督，燈火與之對。
淵明定不孤，門戶期汝大。
賈節菴冒夏暑越修塗過我苕霅情誼甚厚令聞古式無思大節不可復見而骨肉消息訪問難真相對殆感慨不能爲懷青燈夜語誦少陵夜闌更秉燭相對如夢寐之句意甚惘然其歸也兒曹以此爲韻賦詩道別余亦作焉衰老拙惡姑寫我懷且以卜後期云爾·其三
作者：牟巘
朝代：宋

事故不可料，柯爛棋局更。
兩家骨肉內，往往隔死生。
賈節菴冒夏暑越修塗過我苕霅情誼甚厚令聞古式無思大節不可復見而骨肉消息訪問難真相對殆感慨不能爲懷青燈夜語誦少陵夜闌更秉燭相對如夢寐之句意甚惘然其歸也兒曹以此爲韻賦詩道別余亦作焉衰老拙惡姑寫我懷且以卜後期云爾·其九
作者：牟巘
朝代：宋

連宵接軟語，共說夢中夢。
聚行時未多，歸驂忽已動。
賈節菴冒夏暑越修塗過我苕霅情誼甚厚令聞古式無思大節不可復見而骨肉消息訪問難真相對殆感慨不能爲懷青燈夜語誦少陵夜闌更秉燭相對如夢寐之句意甚惘然其歸也兒曹以此爲韻賦詩道別余亦作焉衰老拙惡姑寫我懷且以卜後期云爾·其二
作者：牟巘
朝代：宋

一朝忽在眼，喜極生悲酸。
老淚如撒菽，淚盡氣亦闌。
賈節菴冒夏暑越修塗過我苕霅情誼甚厚令聞古式無思大節不可復見而骨肉消息訪問難真相對殆感慨不能爲懷青燈夜語誦少陵夜闌更秉燭相對如夢寐之句意甚惘然其歸也兒曹以此爲韻賦詩道別余亦作焉衰老拙惡姑寫我懷且以卜後期云爾·其五
作者：牟巘
朝代：宋

吾女去二穉，何處吞聲哭。
忠孝果何辜，神理諒未燭。
賈節菴冒夏暑越修塗過我苕霅情誼甚厚令聞古式無思大節不可復見而骨肉消息訪問難真相對殆感慨不能爲懷青燈夜語誦少陵夜闌更秉燭相對如夢寐之句意甚惘然其歸也兒曹以此爲韻賦詩道別余亦作焉衰老拙惡姑寫我懷且以卜後期云爾·其八
作者：牟巘
朝代：宋

我爲饑寒困，坐遣恩義疏。
君固不忘我，我愧當何如。
賈節菴冒夏暑越修塗過我苕霅情誼甚厚令聞古式無思大節不可復見而骨肉消息訪問難真相對殆感慨不能爲懷青燈夜語誦少陵夜闌更秉燭相對如夢寐之句意甚惘然其歸也兒曹以此爲韻賦詩道別余亦作焉衰老拙惡姑寫我懷且以卜後期云爾·其六
作者：牟巘
朝代：宋

君能爲置後，此意不可忘。
嶢嶢峙頭骨，正好玉其相。
賈節菴冒夏暑越修塗過我苕霅情誼甚厚令聞古式無思大節不可復見而骨肉消息訪問難真相對殆感慨不能爲懷青燈夜語誦少陵夜闌更秉燭相對如夢寐之句意甚惘然其歸也兒曹以此爲韻賦詩道別余亦作焉衰老拙惡姑寫我懷且以卜後期云爾·其四
作者：牟巘
朝代：宋

英英君令弟，介烈夙所秉。
就死得處所，我意復何恨。
贈俞山月
作者：牟巘
朝代：宋

童奴從長耳，萬風聲蕭騷。
歸從半山路，問字良亦勞。
卧聞饑虎嘯，喚醒平生豪。
前山忽湧月，始覺所見高。
頎然有遠孫，載酒江湖敖。
胸中湛水鏡，邂逅得所遭。
古月還相照，了不隔秋毫。
但憐露草濕，時復暮蟲號。
贈劉心月
作者：牟巘
朝代：宋

心月還將眼爲月，秋空表裏俱澄澈。
閲盡世間媸與妍，分明無處藏毫髮。
我方回向心地初，含光自照非外諜。
平生最喜阮嗣宗，臧否兩字何曾說。
贈厲白雲上人
作者：牟巘
朝代：宋

雙徑聞鐘罷，而今夜熟眠。
事須紅日上，身在白雲邊。
古貌應違俗，高吟不礙禪。
爐頭煨芋火，相對各欣然。
贈姜醫
作者：牟巘
朝代：宋

越人嘗遊齊，後世多名醫。
漢時太倉長，亦復出臨淄。
子實同鄉里，兩翁諒所師。
從今霅川水，飲者不厲疵。
贈日者薛東湖
作者：牟巘
朝代：宋

抱疴蓬廬下，白日背我馳。
我生已如此，天命復奚疑。
悠哉東湖水，不迎亦不隨。
相對澹無語，可以樂我饑。
贈東皋講師·其一
作者：牟巘
朝代：宋

飛錫曾聞五臺去，雲間瑞相是耶非。
峩眉清現更奇絕，萬里白頭吾未歸。
贈東皋講師·其二
作者：牟巘
朝代：宋

東臯何事字無功，講罷應知萬法空。
時枕苕溪作歸夢，臨平一路藕花風。
贈羅竹山術者·其一
作者：牟巘
朝代：宋

此君乃肯與人事，辯舌生風有竹山。
何似竹林惟痛飲，嗒然臧否兩相閒。
贈羅竹山術者·其三
作者：牟巘
朝代：宋

鞾紋紙帳稻畦衲，榾柮地罏煨芋供。
此是人間真富貴，莫將輕易許渠儂。
贈羅竹山術者·其二
作者：牟巘
朝代：宋

魚須翠碧都拋却，重糈今居卜隠中。
門外有來能握粟，爲渠滿意說年豐。
贈葉一山
作者：牟巘
朝代：宋

氣岸有如許，當年乃鶡冠。
覓官談笑易，知己古今難。
膊聳如山瘦，心堅可歲寒。
郎潛有顔駟，博士却儒酸。
贈薛東湖·其一
作者：牟巘
朝代：宋

抱疴蓬廬下，白日背我馳。
我生已如此，天命復奚疑。
贈薛東湖·其二
作者：牟巘
朝代：宋

悠哉東湖水，不迎亦不隨。
相對澹無談，可以樂我饑。
贈陳一齋
作者：牟巘
朝代：宋

謝公文物郡，山川如錯綉。
轉眼成蕭瑟，富覽寧復有。
自我識君子，再挹中嶼秀。
卓犖妙言語，經術更兼茂。
早歲六典書，嘐嘐發孤咮。
春官失分寸，苦不入吾彀。
天意將有待，本郡煩客授。
鄉人弟子行，月旦師友舊。
朝隨貢篚入，莫處儒席右。
固知致遠業，當時無近售。
多士皆景附，三道共輻輳。
而我初何心，高下隨所就。
澹然守吾一，擁書坐清晝。
交帚謝俗物，冰雪凜懷袖。
獨於吾輩人，倒屐惟恐後。
誰云一縫掖，不如雁門守。
好賢篤緇衣，同心藹蘭臭。
况乃諸老翁，夜艾耿殘宿。
殷勤見尊禮，能使風俗厚。
頗憐世議隘，或用儒爲詬。
元氣須愛護，大體必爭捄。
誦言百僚上，大作萬間覆。
君當自此升，儒藴獲盡究。
是爲斯文福，豈弟神明祐。
平生聞人善，喜氣如饙餾。
作詩繼魯頖，千歲俾眉壽。
贈陳東洲
作者：牟巘
朝代：宋

散髮披襟頗自由，野麋見客忽驚投。
新詩生怕將愁至，博學何妨與藝游。
未說天邊金彈子，試尋城外土饅頭。
不然且學伯倫醉，荷插相隨死便休。
贺张老山得代
作者：牟巘
朝代：宋
体裁：七言律诗

富贵方来本不期，湖山径去岂无辞。众咻直欲齐为语，一笑姑存郐与讥。难办求田还问舍，且教入务并寻医。幡然强为招延起，从此岩阿烂蕨薇。
贺新郎·寿洪云岩
作者：牟巘
朝代：宋
体裁：词

云拥油幢碧。眷蓬莱、宿缘一纪，竟须公出。上界清高仙地位。耿耿为民还切。此自是、平生愿力。雨后新飙凉如濯，喜湖山、千里皆生色。便乘此，问阊阖。殷勤好与摩铜狄。炯精神、依然未老，鹤标龟息。造物生贤非无意，偏近中元时节。试记取、平园莱国。况有盘洲当家样，酉年秋、拾级升枢极。继盛事，看今日。
贺新郎（寿洪云岩）
作者：牟巘
朝代：宋

云拥油幢碧。眷蓬莱、宿缘一纪，竟须公出。上界清高仙地位，耿耿为民还切。此自是、平生愿力。雨后新飙凉如濯，喜湖山、千里皆生色。便乘此，问阊阖。殷勤好与摩铜狄。
炯精神、依然未老，鹤标龟息。造物生贤非无意，偏近中元时节。试记取、平园莱国。况有盘洲当家样，酉年秋、拾级升枢极。继盛事，看今日。
贾节庵冒夏暑越修涂过我苕霅情谊甚厚令闻古式无思大节不可复见而骨肉消息访问难真相对殆感慨不能为怀青灯夜语诵少陵夜阑更秉烛相对如梦寐之句意甚惘然其归也儿曹以此为韵赋诗道别余亦作焉衰老拙恶姑写我怀且以卜后期云尔
作者：牟巘
朝代：宋

君留剑水浔，我卧弁峰下。十书九不到，思君无日夜。一朝忽在眼，喜极生悲酸。老泪如撒菽，泪尽气亦阑。事故不可料，柯烂棋局更。两家骨肉内，往往隔死生。英英君令弟，介烈夙所秉。就死得处所，我意复何恨。吾女去二稚，何处吞声哭。忠孝果何辜，神理谅未烛。君能为置后，此意不可忘。峣峣峙头骨，正好玉其相。自言勤教督，灯火与之对。渊明定不孤，门户期汝大。我为饥寒困，坐遣恩义疏。君固不忘我，我愧当何如。连宵接软语，共说梦中梦。聚行时未多，归骖忽已动。别饯别尤苦，辗转那得寐。后会倘可期，握手三致意。
贾节庵冒夏暑越修涂过我苕霅情谊甚厚令闻古式无思大节不可复见而骨肉消息访问难真相对殆感慨不能为怀青灯夜语诵少陵夜阑更秉烛相对如梦寐之句意甚惘然其归也儿曹以此为韵赋诗道别余亦作焉衰老拙恶姑写我怀且以卜后期云尔·其五
作者：牟巘
朝代：宋
体裁：五言绝句

吾女去二稚，何处吞声哭。忠孝果何辜，神理谅未烛。
贾节庵冒夏暑越修涂过我苕霅情谊甚厚令闻古式无思大节不可复见而骨肉消息访问难真相对殆感慨不能为怀青灯夜语诵少陵夜阑更秉烛相对如梦寐之句意甚惘然其归也儿曹以此为韵赋诗道别余亦作焉衰老拙恶姑写我怀且以卜后期云尔·其四
作者：牟巘
朝代：宋
体裁：五言绝句

英英君令弟，介烈夙所秉。就死得处所，我意复何恨。
贾节庵冒夏暑越修涂过我苕霅情谊甚厚令闻古式无思大节不可復见而骨肉消息访问难真相对殆感慨不能为怀青灯夜语诵少陵夜阑更秉烛相对如梦寐之句意甚惘然其归也儿曹以此为韵赋诗道别余亦作焉衰老拙恶姑写我怀且以卜后期云尔·其一〇
作者：牟巘
朝代：宋
体裁：五言绝句

别饯别尤苦，辗转那得寐。后会倘可期，握手三致意。
贾节庵冒夏暑越修涂过我苕霅情谊甚厚令闻古式无思大节不可復见而骨肉消息访问难真相对殆感慨不能为怀青灯夜语诵少陵夜阑更秉烛相对如梦寐之句意甚惘然其归也儿曹以此为韵赋诗道别余亦作焉衰老拙恶姑写我怀且以卜后期云尔·其七
作者：牟巘
朝代：宋
体裁：五言绝句

自言勤教督，灯火与之对。渊明定不孤，门户期汝大。
贾节庵冒夏暑越修涂过我苕霅情谊甚厚令闻古式无思大节不可復见而骨肉消息访问难真相对殆感慨不能为怀青灯夜语诵少陵夜阑更秉烛相对如梦寐之句意甚惘然其归也儿曹以此为韵赋诗道别余亦作焉衰老拙恶姑写我怀且以卜后期云尔·其三
作者：牟巘
朝代：宋
体裁：五言绝句

事故不可料，柯烂棋局更。两家骨肉内，往往隔死生。
贾节庵冒夏暑越修涂过我苕霅情谊甚厚令闻古式无思大节不可復见而骨肉消息访问难真相对殆感慨不能为怀青灯夜语诵少陵夜阑更秉烛相对如梦寐之句意甚惘然其归也儿曹以此为韵赋诗道别余亦作焉衰老拙恶姑写我怀且以卜后期云尔·其九
作者：牟巘
朝代：宋
体裁：五言绝句

连宵接软语，共说梦中梦。聚行时未多，归骖忽已动。
贾节庵冒夏暑越修涂过我苕霅情谊甚厚令闻古式无思大节不可復见而骨肉消息访问难真相对殆感慨不能为怀青灯夜语诵少陵夜阑更秉烛相对如梦寐之句意甚惘然其归也儿曹以此为韵赋诗道别余亦作焉衰老拙恶姑写我怀且以卜后期云尔·其二
作者：牟巘
朝代：宋
体裁：五言绝句

一朝忽在眼，喜极生悲酸。老泪如撒菽，泪尽气亦阑。
贾节庵冒夏暑越修涂过我苕霅情谊甚厚令闻古式无思大节不可復见而骨肉消息访问难真相对殆感慨不能为怀青灯夜语诵少陵夜阑更秉烛相对如梦寐之句意甚惘然其归也儿曹以此为韵赋诗道别余亦作焉衰老拙恶姑写我怀且以卜后期云尔·其五
作者：牟巘
朝代：宋

吾女去二穉，何处吞声哭。
忠孝果何辜，神理谅未烛。
贾节庵冒夏暑越修涂过我苕霅情谊甚厚令闻古式无思大节不可復见而骨肉消息访问难真相对殆感慨不能为怀青灯夜语诵少陵夜阑更秉烛相对如梦寐之句意甚惘然其归也儿曹以此为韵赋诗道别余亦作焉衰老拙恶姑写我怀且以卜后期云尔·其八
作者：牟巘
朝代：宋
体裁：五言绝句

我为饥寒困，坐遣恩义疏。君固不忘我，我愧当何如。
贾节庵冒夏暑越修涂过我苕霅情谊甚厚令闻古式无思大节不可復见而骨肉消息访问难真相对殆感慨不能为怀青灯夜语诵少陵夜阑更秉烛相对如梦寐之句意甚惘然其归也儿曹以此为韵赋诗道别余亦作焉衰老拙恶姑写我怀且以卜后期云尔·其六
作者：牟巘
朝代：宋
体裁：五言绝句

君能为置后，此意不可忘。峣峣峙头骨，正好玉其相。
贾节庵冒夏暑越修涂过我苕霅情谊甚厚令闻古式无思大节不可復见而骨肉消息访问难真相对殆感慨不能为怀青灯夜语诵少陵夜阑更秉烛相对如梦寐之句意甚惘然其归也儿曹以此为韵赋诗道别余亦作焉衰老拙恶姑写我怀且以卜后期云尔·其四
作者：牟巘
朝代：宋

英英君令弟，介烈夙所秉。
就死得处所，我意復何恨。
赠东皋讲师
作者：牟巘
朝代：宋

飞锡曾闻五台去，云间瑞相是耶非。峨眉清现更奇绝，万里白头吾未归。东皋何事字无功，讲罢应知万法空。时枕苕溪作归梦，临平一路藕花风。
赠东皋讲师·其一
作者：牟巘
朝代：宋
体裁：七言绝句

飞锡曾闻五台去，云间瑞相是耶非。峨眉清现更奇绝，万里白头吾未归。
赠东皋讲师·其一
作者：牟巘
朝代：宋

飞锡曾闻五台去，云间瑞相是耶非。
峩眉清现更奇绝，万里白头吾未归。
赠东皋讲师·其二
作者：牟巘
朝代：宋
体裁：七言绝句

东皋何事字无功，讲罢应知万法空。时枕苕溪作归梦，临平一路藕花风。
赠俞山月
作者：牟巘
朝代：宋
体裁：古风

童奴从长耳，万风声萧骚。归从半山路，问字良亦劳。卧闻饥虎啸，唤醒平生豪。前山忽涌月，始觉所见高。颀然有远孙，载酒江湖敖。胸中湛水镜，邂逅得所遭。古月还相照，了不隔秋毫。但怜露草湿，时复暮虫号。
赠俞山月
作者：牟巘
朝代：宋

童奴从长耳，万风声萧骚。
归从半山路，问字良亦劳。
卧闻饥虎啸，唤醒平生豪。
前山忽涌月，始觉所见高。
颀然有远孙，载酒江湖敖。
胸中湛水镜，邂逅得所遭。
古月还相照，了不隔秋毫。
但怜露草湿，时復暮虫号。
赠刘心月
作者：牟巘
朝代：宋

心月还将眼为月，秋空表裏俱澄澈。
阅尽世间媸与妍，分明无处藏毫髮。
我方回向心地初，含光自照非外谍。
平生最喜阮嗣宗，臧否两字何曾说。
赠刘心月
作者：牟巘
朝代：宋
体裁：古风

心月还将眼为月，秋空表里俱澄澈。阅尽世间媸与妍，分明无处藏毫发。我方回向心地初，含光自照非外谍。平生最喜阮嗣宗，臧否两字何曾说。
赠厉白云上人
作者：牟巘
朝代：宋
体裁：五言律诗

双径闻钟罢，而今夜熟眠。事须红日上，身在白云边。古貌应违俗，高吟不碍禅。炉头煨芋火，相对各欣然。
赠叶一山
作者：牟巘
朝代：宋
体裁：五言律诗

气岸有如许，当年乃鹖冠。觅官谈笑易，知己古今难。膊耸如山瘦，心坚可岁寒。郎潜有颜驷，博士却儒酸。
赠姜医
作者：牟巘
朝代：宋
体裁：古风

越人尝游齐，后世多名医。汉时太仓长，亦复出临淄。子实同乡里，两翁谅所师。从今霅川水，饮者不厉疵。
赠姜医
作者：牟巘
朝代：宋

越人尝游齐，后世多名医。
汉时太仓长，亦復出临淄。
子实同乡里，两翁谅所师。
从今霅川水，饮者不厉疵。
赠日者薛东湖
作者：牟巘
朝代：宋

抱疴蓬庐下，白日背我驰。
我生已如此，天命復奚疑。
悠哉东湖水，不迎亦不随。
相对澹无语，可以乐我饥。
赠罗竹山术者
作者：牟巘
朝代：宋

此君乃肯与人事，辩舌生风有竹山。何似竹林惟痛饮，嗒然臧否两相閒。鱼须翠碧都抛却，重糈今居卜隐中。门外有来能握粟，为渠满意说年丰。靴纹纸帐稻畦衲，榾柮地垆煨芋供。此是人间真富贵，莫将轻易许渠侬。
赠罗竹山术者·其一
作者：牟巘
朝代：宋
体裁：七言绝句

此君乃肯与人事，辩舌生风有竹山。何似竹林惟痛饮，嗒然臧否两相閒。
赠罗竹山术者·其三
作者：牟巘
朝代：宋
体裁：七言绝句

靴纹纸帐稻畦衲，榾柮地垆煨芋供。此是人间真富贵，莫将轻易许渠侬。
赠罗竹山术者·其三
作者：牟巘
朝代：宋

鞾纹纸帐稻畦衲，榾柮地垆煨芋供。
此是人间真富贵，莫将轻易许渠侬。
赠罗竹山术者·其二
作者：牟巘
朝代：宋
体裁：七言绝句

鱼须翠碧都抛却，重糈今居卜隐中。门外有来能握粟，为渠满意说年丰。
赠罗竹山术者·其二
作者：牟巘
朝代：宋

鱼须翠碧都抛却，重糈今居卜隠中。
门外有来能握粟，为渠满意说年丰。
赠薛东湖
作者：牟巘
朝代：宋

抱疴蓬庐下，白日背我驰。我生已如此，天命复奚疑。悠哉东湖水，不迎亦不随。相对澹无谈，可以乐我饥。
赠薛东湖·其一
作者：牟巘
朝代：宋
体裁：五言绝句

抱疴蓬庐下，白日背我驰。我生已如此，天命复奚疑。
赠薛东湖·其一
作者：牟巘
朝代：宋

抱疴蓬庐下，白日背我驰。
我生已如此，天命復奚疑。
赠薛东湖·其二
作者：牟巘
朝代：宋
体裁：五言绝句

悠哉东湖水，不迎亦不随。相对澹无谈，可以乐我饥。
赠陈一斋
作者：牟巘
朝代：宋
体裁：古风

谢公文物郡，山川如错绣。转眼成萧瑟，富览宁复有。自我识君子，再挹中屿秀。卓荦妙言语，经术更兼茂。早岁六典书，嘐嘐发孤咮。春官失分寸，苦不入吾彀。天意将有待，本郡烦客授。乡人弟子行，月旦师友旧。朝随贡篚入，莫处儒席右。固知致远业，当时无近售。多士皆景附，三道共辐辏。而我初何心，高下随所就。澹然守吾一，拥书坐清昼。交帚谢俗物，冰雪凛怀袖。独于吾辈人，倒屐惟恐后。谁云一缝掖，不如雁门守。好贤笃缁衣，同心蔼兰臭。况乃诸老翁，夜艾耿残宿。殷勤见尊礼，能使风俗厚。颇怜世议隘，或用儒为诟。元气须爱护，大体必争救。诵言百僚上，大作万间覆。君当自此升，儒蕴获尽究。是为斯文福，岂弟神明祐。平生闻人善，喜气如饙馏。作诗继鲁頖，千岁俾眉寿。
赠陈一斋
作者：牟巘
朝代：宋

谢公文物郡，山川如错绣。
转眼成萧瑟，富览宁復有。
自我识君子，再挹中屿秀。
卓荦妙言语，经术更兼茂。
早岁六典书，嘐嘐发孤咮。
春官失分寸，苦不入吾彀。
天意将有待，本郡烦客授。
乡人弟子行，月旦师友旧。
朝随贡篚入，莫处儒席右。
固知致远业，当时无近售。
多士皆景附，三道共辐辏。
而我初何心，高下随所就。
澹然守吾一，拥书坐清昼。
交帚谢俗物，冰雪凛怀袖。
独于吾辈人，倒屐惟恐后。
谁云一缝掖，不如雁门守。
好贤笃缁衣，同心蔼兰臭。
况乃诸老翁，夜艾耿残宿。
殷勤见尊礼，能使风俗厚。
颇怜世议隘，或用儒为诟。
元气须爱护，大体必争捄。
诵言百僚上，大作万间覆。
君当自此升，儒藴获尽究。
是为斯文福，岂弟神明佑。
平生闻人善，喜气如饙馏。
作诗继鲁頖，千岁俾眉寿。
赠陈东洲
作者：牟巘
朝代：宋
体裁：七言律诗

散发披襟颇自由，野麋见客忽惊投。新诗生怕将愁至，博学何妨与艺游。未说天边金弹子，试寻城外土馒头。不然且学伯伦醉，荷插相随死便休。
赠陈东洲
作者：牟巘
朝代：宋

散髮披襟颇自由，野麋见客忽惊投。
新诗生怕将愁至，博学何妨与艺游。
未说天边金弹子，试寻城外土馒头。
不然且学伯伦醉，荷插相随死便休。
赵君宝宣慰别三十五年矣末由再晤近张倩仲实转似西湖诗图乃知吟啸湖山之乐辄为五诗奉答 其一 南屏书院
作者：牟巘
朝代：宋
体裁：七言律诗

南屏环拥翠云堆，谁遣精庐特地开。祭酒先生甘隐遁，燃藜太乙忽飞来。胸中礧磈五千卷，门外芙蕖十万栽。白日竟抛妻子去，群仙携手上瑶台。
赵君宝宣慰别三十五年矣末由再晤近张倩仲实转似西湖诗图乃知吟啸湖山之乐辄为五诗奉答 其二 西湖书院
作者：牟巘
朝代：宋
体裁：七言律诗

橘园亭畔市多尘，曲院桥边境转清。山色湖光精舍敞，笔床茶灶钓船轻。奈何一字不堪煮，且与三贤相并行。笑问寿藏何早计，不妨更学赵台卿。
赵君宝宣慰别三十五年矣末由再晤近张倩仲实转似西湖诗图乃知吟啸湖山之乐辄为五诗奉答 其四 四时春
作者：牟巘
朝代：宋
体裁：七言律诗

伯子尧夫豪杰人，四时佳致四时春。静能观动一机活，会复乘元千古淳。造物生生还化化，世情故故又新新。不妨长向亭中醉，自觉冲融气味真。
赵君宝宣慰别三十五年矣末由再晤近张倩仲实转似西湖诗图乃知吟啸湖山之乐辄为五诗奉答·其一
作者：牟巘
朝代：宋

南屏环拥翠云堆，谁遣精庐特地开。
祭酒先生甘隠遁，燃藜太乙忽飞来。
胸中礧磈五千卷，门外芙蕖十万栽。
白日竟抛妻子去，群仙携手上瑶台。
赵君宝宣慰别三十五年矣末由再晤近张倩仲实转似西湖诗图乃知吟啸湖山之乐辄为五诗奉答·其三
作者：牟巘
朝代：宋
体裁：七言律诗

毅斋大老除新绶，名节尤偏无所尊。曾是胪传第一唱，却留衣付外诸孙。挹挼柳汁初承渥，称泛霞觞共拜恩。尚记吾家多夙契，何当握手得重论。
赵君宝宣慰别三十五年矣末由再晤近张倩仲实转似西湖诗图乃知吟啸湖山之乐辄为五诗奉答·其二
作者：牟巘
朝代：宋

橘园亭畔市多尘，麯院桥边境转清。
山色湖光精舍敞，笔床茶竈钓船轻。
奈何一字不堪煮，且与三贤相并行。
笑问寿藏何早计，不妨更学赵台卿。
赵君宝宣慰别三十五年矣末由再晤近张倩仲实转似西湖诗图乃知吟啸湖山之乐辄为五诗奉答·其五
作者：牟巘
朝代：宋
体裁：七言律诗

平生知旧一李友，别后长关白板扉。偶有客来孤鹤起，也无人觉小舟归。尽渠俗子频相恼，只恐仙禽未肯飞。莫笑爨琴并煮鹤，醉眠林下两忘机。
赵君宝宣慰别三十五年矣末由再晤近张倩仲实转似西湖诗图乃知吟啸湖山之乐辄为五诗奉答·其四
作者：牟巘
朝代：宋

伯子尧夫豪杰人，四时佳致四时春。
静能观动一机活，会復乘元千古淳。
造物生生还化化，世情故故又新新。
不妨长向亭中醉，自觉冲融气味真。
赵君宝宣慰别三十五年矣末由再晤近张倩仲实转似西湖诗图乃知吟啸湖山之乐辄为五诗奉答·南屏书院
作者：牟巘
朝代：宋

南屏环拥翠云堆，谁遣精庐特地开。祭酒先生甘隐遁，燃藜太乙忽飞来。胸中礧磈五千卷，门外芙蕖十万栽。白日竟抛妻子去，群仙携手上瑶台。橘园亭畔市多尘，曲院桥边境转清。山色湖光精舍敞，笔床茶灶钓船轻。奈何一字不堪煮，且与三贤相并行。笑问寿藏何早计，不妨更学赵台卿。毅斋大老除新绶，名节尤偏无所尊。曾是胪传第一唱，却留衣付外诸孙。挹挼柳汁初承渥，称泛霞觞共拜恩。尚记吾家多夙契，何当握手得重论。伯子尧夫豪杰人，四时佳致四时春。静能观动一机活，会复乘元千古淳。造物生生还化化，世情故故又新新。不妨长向亭中醉，自觉冲融气味真。平生知旧一李友，别后长关白板扉。偶有客来孤鹤起，也无人觉小舟归。尽渠俗子频相恼，只恐仙禽未肯飞。莫笑爨琴并煮鹤，醉眠林下两忘机。
赵君宝宣慰别三十五年矣末由再晤近张倩仲实转似西湖诗图乃知吟啸湖山之乐辄为五诗奉答贾节庵冒夏暑越修涂过我苕霅情谊甚厚令闻古式无思大节不可复见而骨肉消息访问难真相对殆感慨不能为怀青灯夜语诵少陵夜阑更秉烛相对如梦寐之句意甚惘然其归也儿曹以此为韵赋诗道别余亦作焉衰老拙恶姑写我怀且以卜后期云尔·其一
作者：牟巘
朝代：宋
体裁：五言绝句

君留剑水浔，我卧弁峰下。十书九不到，思君无日夜。
赵春谷约游北山次陈本斋韵
作者：牟巘
朝代：宋
体裁：古风

病士痼于懒，举世少匹亚。未省读道书，低头蒙绛帕。梦想北山北，户限久不跨。折简许我游，篮舆暂相借。腹鸣肩自举，悠然谢衔靶。邂逅得水竹，神明湛吾舍。山亦紫翠横，了不费要迓。平生赤两脚，城市所深怕。何妨岩石间，共永一日暇。高情伟卓荦，不在古人下。喜客见眉宇，煮茗扫风榭。老山澹一癯，龟息闻静夜。摄衣倒凌景，回首怜俗驾。吾侪偶会弁，小语辄雷咤。风雨万虑清，讵肯随物化。商山尚局促，而况彼畦夏。
赵石心诗
作者：牟巘
朝代：宋
体裁：古风

试问吴儿歌小海，何如广平赋梅花。一片石心元不死，平生不落徐庾家。赵子陈陈有胸府，云根半夜生槎芽。有时盘空吐硬语，更觉世上浮且夸。谁能为爇青藜杖，苔莓荒尽天禄与辟邪。
趙君寶宣慰別三十五年矣末由再晤近張倩仲實轉似西湖詩圖乃知吟嘯湖山之樂輒爲五詩奉答·其一
作者：牟巘
朝代：宋

南屏環擁翠雲堆，誰遣精廬特地開。
祭酒先生甘隠遁，燃藜太乙忽飛來。
胸中礧磈五千卷，門外芙蕖十萬栽。
白日竟拋妻子去，群仙携手上瑶臺。
趙君寶宣慰別三十五年矣末由再晤近張倩仲實轉似西湖詩圖乃知吟嘯湖山之樂輒爲五詩奉答·其三
作者：牟巘
朝代：宋

毅齋大老除新綬，名節尤偏無所尊。
曾是臚傳第一唱，却留衣付外諸孫。
挹挼柳汁初承渥，稱泛霞觴共拜恩。
尚記吾家多夙契，何當握手得重論。
趙君寶宣慰別三十五年矣末由再晤近張倩仲實轉似西湖詩圖乃知吟嘯湖山之樂輒爲五詩奉答·其二
作者：牟巘
朝代：宋

橘園亭畔市多塵，麯院橋邊境轉清。
山色湖光精舍敞，筆牀茶竈釣船輕。
奈何一字不堪煮，且與三賢相並行。
笑問壽藏何早計，不妨更學趙臺卿。
趙君寶宣慰別三十五年矣末由再晤近張倩仲實轉似西湖詩圖乃知吟嘯湖山之樂輒爲五詩奉答·其五
作者：牟巘
朝代：宋

平生知舊一李友，別後長關白板扉。
偶有客來孤鶴起，也無人覺小舟歸。
儘渠俗子頻相惱，只恐仙禽未肯飛。
莫笑爨琴并煮鶴，醉眠林下兩忘機。
趙君寶宣慰別三十五年矣末由再晤近張倩仲實轉似西湖詩圖乃知吟嘯湖山之樂輒爲五詩奉答·其四
作者：牟巘
朝代：宋

伯子堯夫豪傑人，四時佳致四時春。
靜能觀動一機活，會復乘元千古淳。
造物生生還化化，世情故故又新新。
不妨長向亭中醉，自覺沖融氣味真。
趙春谷約游北山次陳本齋韻
作者：牟巘
朝代：宋

病士痼於懶，舉世少匹亞。
未省讀道書，低頭蒙絳帕。
夢想北山北，戶限久不跨。
折簡許我游，籃輿暫相借。
腹鳴肩自舉，悠然謝銜靶。
邂逅得水竹，神明湛吾舍。
山亦紫翠橫，了不費要迓。
平生赤兩脚，城市所深怕。
何妨巖石間，共永一日暇。
高情偉卓犖，不在古人下。
喜客見眉宇，煮茗掃風榭。
老山澹一癯，龜息聞靜夜。
攝衣倒凌景，回首憐俗駕。
吾儕偶會弁，小語輒雷咤。
風雨萬慮清，詎肯隨物化。
商山尚局促，而况彼畦夏。
趙石心詩
作者：牟巘
朝代：宋

試問吳兒歌小海，何如廣平賦梅花。
一片石心元不死，平生不落徐庾家。
趙子陳陳有胸府，雲根半夜生槎芽。
有時盤空吐硬語，更覺世上浮且夸。
誰能爲爇青藜杖，苔莓荒盡天祿與辟邪。
跋恩上人詩
作者：牟巘
朝代：宋

把斷風光不許通，坐天目頂月明中。
下方雷作嬰兒叫，莫是山僧耳太聰。
跋恩上人诗
作者：牟巘
朝代：宋
体裁：七言绝句

把断风光不许通，坐天目顶月明中。下方雷作婴儿叫，莫是山僧耳太聪。
过洞庭山书湖中所见
作者：牟巘
朝代：宋
体裁：七言律诗

欲谈旧事恐悽然，谁遣奇观堕我前。鹜阵万屯湖为黑，冰须千尺水皆悬。无多风色似天相，阿那人家疑地仙。更有一般堪羡处，嫩醅绿蚁醉无眠。
过洞庭山书湖中所见
作者：牟巘
朝代：宋

欲谈旧事恐悽然，谁遣奇观堕我前。
鹜阵万屯湖为黑，冰鬚千尺水皆悬。
无多风色似天相，阿那人家疑地仙。
更有一般堪羡处，嫩醅绿蚁醉无眠。
送人赴宜兴教授
作者：牟巘
朝代：宋
体裁：七言律诗

催唤沙棠港口船，门前龙象耸初筵。养亲始愿家良近，事道中年志愈坚。美俗一新吾礼乐，高贤多羡此山川。不妨且为坡翁住，却上玉堂陪众仙。
送人赴宜興教授
作者：牟巘
朝代：宋

催喚沙棠港口船，門前龍象聳初筵。
養親始願家良近，事道中年志愈堅。
美俗一新吾禮樂，高賢多羨此山川。
不妨且爲坡翁住，却上玉堂陪衆仙。
送吕锡入闽省觐
作者：牟巘
朝代：宋

吾友邓善之，从游多佳士。
其间最妙龄，英英有吕子。
虚中风寒处，子独钟秀美。
忆昨初过我，丰度如冰峙。
不肯逐利名，惟耽玩文史。
闭门肆探讨，往往穷日晷。
刻意逗幽深，飞辨摘譌记。
我欲浚其源，融液会众理。
何事遽索去，明发事行李。
八咏须恣游，三山亦甚邃。
人生着綵衣，侍官真乐只。
行当拜家庆，亲颜为渠喜。
非復旧阿蒙，有子能如此。
便可置膝下，家室勿轻视。
送吕锡入闽省觐
作者：牟巘
朝代：宋
体裁：古风

吾友邓善之，从游多佳士。其间最妙龄，英英有吕子。虚中风寒处，子独钟秀美。忆昨初过我，丰度如冰峙。不肯逐利名，惟耽玩文史。闭门肆探讨，往往穷日晷。刻意逗幽深，飞辨摘讹记。我欲浚其源，融液会众理。何事遽索去，明发事行李。八咏须恣游，三山亦甚邃。人生著綵衣，侍官真乐只。行当拜家庆，亲颜为渠喜。非复旧阿蒙，有子能如此。便可置膝下，家室勿轻视。
送吳古村入越
作者：牟巘
朝代：宋

笑我甘苕隠，因君動越思。
綠波元可鑑，縞髮已成絲。
共說修齋老，仍懷閲道時。
匆匆還別去，江海入新詩。
送吴古村入越
作者：牟巘
朝代：宋
体裁：五言律诗

笑我甘苕隐，因君动越思。绿波元可鉴，缟发已成丝。共说修斋老，仍怀阅道时。匆匆还别去，江海入新诗。
送吴古村入越
作者：牟巘
朝代：宋

笑我甘苕隠，因君动越思。
绿波元可鑑，缟髮已成丝。
共说修斋老，仍怀阅道时。
匆匆还别去，江海入新诗。
送呂錫入閩省覲
作者：牟巘
朝代：宋

吾友鄧善之，從游多佳士。
其間最妙齡，英英有呂子。
虛中風寒處，子獨鍾秀美。
憶昨初過我，丰度如冰峙。
不肯逐利名，惟耽玩文史。
閉門肆探討，往往窮日晷。
刻意逗幽深，飛辨摘譌記。
我欲濬其源，融液會衆理。
何事遽索去，明發事行李。
八詠須恣游，三山亦甚邃。
人生著綵衣，侍官真樂只。
行當拜家慶，親顔爲渠喜。
非復舊阿蒙，有子能如此。
便可置膝下，家室勿輕視。
送周东甫教授馀干
作者：牟巘
朝代：宋
体裁：五言律诗

博士广文馆，迟君二十年。新邦重于越，旧俗记诸贤。鹢首南风至，皋比右席专。暮年尤惜别，搔首意凄然。
送周東甫教授餘干
作者：牟巘
朝代：宋

博士廣文館，遲君二十年。
新邦重于越，舊俗記諸賢。
鷁首南風至，臯比右席專。
暮年尤惜別，搔首意凄然。
送唐同知
作者：牟巘
朝代：宋
体裁：古风

平生一寸心，神游梦华录。喜君晚相遇，风景宛在目。肯为此邦来，大是渠侬福。我但饮若水，生意已俱复。轧轧寒女手，何事嗟空轴。欲去复停车，为尔两眉蹙。犹是前叔度，五裤回馀燠。千家万家喜，吾意始云足。路稳驱车去，祖帐纷相属。贺下不贺上，此语传古俗。况携善颂归，亲舍喜可掬。炰羔倾家酿，欢声动邻曲。麾节愿早还，春风棠树绿。
送唐同知
作者：牟巘
朝代：宋

平生一寸心，神游梦华录。
喜君晚相遇，风景宛在目。
肯为此邦来，大是渠侬福。
我但饮若水，生意已俱復。
轧轧寒女手，何事嗟空轴。
欲去復停车，为尔两眉蹙。
犹是前叔度，五袴回余燠。
千家万家喜，吾意始云足。
路稳驱车去，祖帐纷相属。
贺下不贺上，此语传古俗。
况携善颂归，亲舍喜可掬。
炰羔倾家酿，欢声动邻曲。
麾节愿早还，春风棠树绿。
送唐同知
作者：牟巘
朝代：宋

平生一寸心，神遊夢華錄。
喜君晚相遇，風景宛在目。
肯爲此邦來，大是渠儂福。
我但飲若水，生意已俱復。
軋軋寒女手，何事嗟空軸。
欲去復停車，爲爾兩眉蹙。
猶是前叔度，五袴回餘燠。
千家萬家喜，吾意始云足。
路穩驅車去，祖帳紛相屬。
賀下不賀上，此語傳古俗。
况携善頌歸，親舍喜可掬。
炰羔傾家釀，歡聲動鄰曲。
麾節願早還，春風棠樹綠。
送姚子敬
作者：牟巘
朝代：宋

方聞興秀孝，久矣無令舉。
公車冷於冰，吾已棄如土。
提書向孔牆，萬代禮樂主。
而與先簿正，厥有聖法寓。
士也得所歸，至窮亦云遇。
於惟京頖舊，幸不生蒿穭。
斯文諒在茲，天意豈輕付。
之子抱淵靜，蕭然守環堵。
光彩難自閟，珠玉滿囊楮。
一從鶚表飛，諸公共稱許。
如何但熟睨，引鼎力不武。
棲遲冷掾間，無乃太廉取。
相縻共升斗，端欲重黌宇。
勿嫌屋打頭，硉兀氣未吐。
六月取一息，千里始跬步。
期君在遠業，看君即軒翥。
風雨忽道別，悢悢寡悰緒。
從今閉柴荆，何以慰衰暮。
送姚子敬
作者：牟巘
朝代：宋
体裁：古风

方闻兴秀孝，久矣无令举。公车冷于冰，吾已弃如土。提书向孔墙，万代礼乐主。而与先簿正，厥有圣法寓。士也得所归，至穷亦云遇。于惟京頖旧，幸不生蒿稆。斯文谅在兹，天意岂轻付。之子抱渊静，萧然守环堵。光彩难自閟，珠玉满囊楮。一从鹗表飞，诸公共称许。如何但熟睨，引鼎力不武。栖迟冷掾间，无乃太廉取。相縻共升斗，端欲重黉宇。勿嫌屋打头，硉兀气未吐。六月取一息，千里始跬步。期君在远业，看君即轩翥。风雨忽道别，悢悢寡悰绪。从今闭柴荆，何以慰衰暮。
送娄伯高游吴
作者：牟巘
朝代：宋
体裁：古风

桃花水暖清明前，长堤柳色青如烟。男儿年少重意气，春风买醉吴江船。西湖三月春更好，笙歌锦绣神仙鸟。紫燕楼深翠黛间，碧罗天净杨花老。兴亡往事置勿论，千金不惜酬歌尊。酒酣莫作后庭曲，游人思断江南魂。去去知君访陈迹，吴山吴水青历历。花残钿碎馆娃空，春草年年为谁碧。君行正乐我为愁，白发送君思旧游。平生漫浪无似我，努力功名须黑头。
送娄伯高游吴
作者：牟巘
朝代：宋

桃花水暖清明前，长堤柳色青如烟。
男儿年少重意气，春风买醉吴江船。
西湖三月春更好，笙歌锦绣神仙鸟。
紫燕楼深翠黛间，碧罗天凈杨花老。
兴亡往事置勿论，千金不惜酬歌尊。
酒酣莫作后庭曲，游人思断江南魂。
去去知君访陈迹，吴山吴水青历历。
花残钿碎馆娃空，春草年年为谁碧。
君行正乐我为愁，白髮送君思旧游。
平生漫浪无似我，努力功名须黑头。
送婁伯高遊吳
作者：牟巘
朝代：宋

桃花水暖清明前，長堤柳色青如烟。
男兒年少重意氣，春風買醉吳江船。
西湖三月春更好，笙歌錦繡神仙鳥。
紫燕樓深翠黛間，碧羅天凈楊花老。
興亡往事置勿論，千金不惜酬歌尊。
酒酣莫作後庭曲，游人思斷江南魂。
去去知君訪陳迹，吳山吳水青歷歷。
花殘鈿碎館娃空，春草年年爲誰碧。
君行正樂我爲愁，白髮送君思舊遊。
平生漫浪無似我，努力功名須黑頭。
送季云在学录
作者：牟巘
朝代：宋
体裁：七言律诗

横经之暇即吟诗，三载如常匪激随。听雨不知官独冷，看云自与意俱迟。翚飞黉宇生新敬，鹄立儒衣动去思。还恐西湖难久滞，此声梁楚已先驰。
送季雲在學錄
作者：牟巘
朝代：宋

橫經之暇即吟詩，三載如常匪激隨。
聽雨不知官獨冷，看雲自與意俱遲。
翬飛黌宇生新敬，鵠立儒衣動去思。
還恐西湖難久滯，此聲梁楚已先馳。
送家自昭長慈湖
作者：牟巘
朝代：宋

眉山鍾神秀，翁季天下偉。
直到仲虎輩，奕奕殊未已。
家爲文章家，百年兼兩侍。
存翁名侍從，頤山古膚使。
秘書性具存，文脈益演迤。
前除羅玉樹，乃復有令子。
超趨夐不群，老氣壓紈綺。
早歲瑟僴篇，短檠午夜几。
要渠紹編剗，教示正勤止。
家寶未輕出，吾儕方側耳。
一朝著斑衣，束書事行李。
堂上白髮翁，爲爾顔色喜。
濤江日日靜，酒酣可以起。
慈湖在何許，精廬屹其沚。
我欲鼓枻游，浩渺曷涯涘。
長風駕高浪，瞥忽可千里。
如此寧不超，踔厲前無比。
須知歸宿處，其道元甚邇。
鯉庭尊所聞，固自有源委。
願毋厭凡近，讀書愈窮理。
修程與遠業，亦從今日始。
合沓來衆譽，烜赫繼世美。
持以貽家尊，良足當甘旨。
送家自昭长慈湖
作者：牟巘
朝代：宋
体裁：古风

眉山钟神秀，翁季天下伟。直到仲虎辈，奕奕殊未已。家为文章家，百年兼两侍。存翁名侍从，颐山古肤使。秘书性具存，文脉益演迤。前除罗玉树，乃复有令子。超趋夐不群，老气压纨绮。早岁瑟僩篇，短檠午夜几。要渠绍编刬，教示正勤止。家宝未轻出，吾侪方侧耳。一朝著斑衣，束书事行李。堂上白发翁，为尔颜色喜。涛江日日静，酒酣可以起。慈湖在何许，精庐屹其沚。我欲鼓枻游，浩渺曷涯涘。长风驾高浪，瞥忽可千里。如此宁不超，踔厉前无比。须知归宿处，其道元甚迩。鲤庭尊所闻，固自有源委。愿毋厌凡近，读书愈穷理。修程与远业，亦从今日始。合沓来众誉，烜赫继世美。持以贻家尊，良足当甘旨。
送家自昭长慈湖
作者：牟巘
朝代：宋

眉山钟神秀，翁季天下伟。
直到仲虎辈，奕奕殊未已。
家为文章家，百年兼两侍。
存翁名侍从，颐山古肤使。
秘书性具存，文脉益演迤。
前除罗玉树，乃復有令子。
超趋夐不群，老气压纨绮。
早岁瑟僴篇，短檠午夜几。
要渠绍编刬，教示正勤止。
家宝未轻出，吾侪方侧耳。
一朝着斑衣，束书事行李。
堂上白髮翁，为尔颜色喜。
涛江日日静，酒酣可以起。
慈湖在何许，精庐屹其沚。
我欲鼓枻游，浩渺曷涯涘。
长风驾高浪，瞥忽可千里。
如此宁不超，踔厉前无比。
须知归宿处，其道元甚迩。
鲤庭尊所闻，固自有源委。
愿毋厌凡近，读书愈穷理。
修程与远业，亦从今日始。
合沓来众誉，烜赫继世美。
持以贻家尊，良足当甘旨。
送屠存博教授溧水
作者：牟巘
朝代：宋
体裁：七言律诗

直道方心古所难，任渠俗眼笑儒冠。子龙有屋犹黄壤，老郑无毡漫冷官。一片湖光清客署，三州鼎足屹书坛。只应翠绿迎人意，岁月功名正好看。
送屠存博教授溧水
作者：牟巘
朝代：宋

直道方心古所難，任渠俗眼笑儒冠。
子龍有屋猶黄壤，老鄭無氈漫冷官。
一片湖光清客署，三州鼎足屹書壇。
只應翠綠迎人意，歲月功名正好看。
送张刚甫广德学正
作者：牟巘
朝代：宋
体裁：七言律诗

桐川咫尺路平宽，华檄春风白发欢。教育兼全三者乐，起居频报四时安。的传何况自诸老，远业岂徒荣一官。从此江东有新句，寄来应对暮云看。
送张刚甫广德学正
作者：牟巘
朝代：宋

桐川咫尺路平宽，华檄春风白髮欢。
教育兼全三者乐，起居频报四时安。
的传何况自诸老，远业岂徒荣一官。
从此江东有新句，寄来应对暮云看。
送張剛甫廣德學正
作者：牟巘
朝代：宋

桐川咫尺路平寬，華檄春風白髮歡。
教育兼全三者樂，起居頻報四時安。
的傳何况自諸老，遠業豈徒榮一官。
從此江東有新句，寄來應對暮雲看。
送恩上人还云门
作者：牟巘
朝代：宋

当日亲曾见珙公，如雷辨舌振宗风。分明句句字字是，又向苕川访病翁。澈师何处觅遗踪，坐听云门寺里钟。正自年来苦行脚，个中元自有千峰。
送恩上人还云门·其一
作者：牟巘
朝代：宋
体裁：七言绝句

当日亲曾见珙公，如雷辨舌振宗风。分明句句字字是，又向苕川访病翁。
送恩上人还云门·其二
作者：牟巘
朝代：宋

澈师何处觅遗踪，坐听云门寺裏钟。
正自年来苦行脚，箇中元自有千峰。
送恩上人还云门·其二
作者：牟巘
朝代：宋
体裁：七言绝句

澈师何处觅遗踪，坐听云门寺里钟。正自年来苦行脚，个中元自有千峰。
送恩上人還雲門·其一
作者：牟巘
朝代：宋

當日親曾見珙公，如雷辨舌振宗風。
分明句句字字是，又向苕川訪病翁。
送恩上人還雲門·其二
作者：牟巘
朝代：宋

澈師何處覓遺蹤，坐聽雲門寺裏鐘。
正自年來苦行脚，箇中元自有千峰。
送戚性传
作者：牟巘
朝代：宋
体裁：七言绝句

睢阳书院戚先生，纶也名孙侍从臣。文物相传今几叶，又开讲席淑来人。
送戚性傳
作者：牟巘
朝代：宋

睢陽書院戚先生，綸也名孫侍從臣。
文物相傳今幾葉，又開講席淑來人。
送李仲宾同知
作者：牟巘
朝代：宋

一别丰仪十载间，新春再见为开颜。
鷄林传去诗如锦，龙节归来鬓未斑。
白日丝纶端可待，平分风月早须还。
此行已满英雄彀，同上烟霞紫禁班。
送李仲宾同知
作者：牟巘
朝代：宋
体裁：七言律诗

一别丰仪十载间，新春再见为开颜。鸡林传去诗如锦，龙节归来鬓未斑。白日丝纶端可待，平分风月早须还。此行已满英雄彀，同上烟霞紫禁班。
送李仲賓同知
作者：牟巘
朝代：宋

一別丰儀十載間，新春再見爲開顔。
鷄林傳去詩如錦，龍節歸來鬢未斑。
白日絲綸端可待，平分風月早須還。
此行已滿英雄彀，同上烟霞紫禁班。
送李际可婺源学录
作者：牟巘
朝代：宋

说着琼台气塞胸，天教有子慰孤忠。春秋为喜一经在，兄弟谁知异姓同。乃祖当年洗日功，特书赖有紫阳翁。此邦况是渊源地，好玩遗编振绪风。
送李际可婺源学录·其一
作者：牟巘
朝代：宋
体裁：七言绝句

说着琼台气塞胸，天教有子慰孤忠。春秋为喜一经在，兄弟谁知异姓同。
送李际可婺源学录·其二
作者：牟巘
朝代：宋
体裁：七言绝句

乃祖当年洗日功，特书赖有紫阳翁。此邦况是渊源地，好玩遗编振绪风。
送李际可婺源学录·其二
作者：牟巘
朝代：宋

乃祖当年洗日功，特书頼有紫阳翁。
此邦况是渊源地，好玩遗编振绪风。
送李際可婺源學錄·其一
作者：牟巘
朝代：宋

說着瓊臺氣塞胸，天教有子慰孤忠。
春秋爲喜一經在，兄弟誰知異姓同。
送李際可婺源學錄·其二
作者：牟巘
朝代：宋

乃祖當年洗日功，特書頼有紫陽翁。
此邦況是淵源地，好玩遺編振緒風。
送杨兴府
作者：牟巘
朝代：宋
体裁：七言律诗

细语当年别后春，惊心宇县尚吹尘。浊醪易贳新丰酒，衰俗难逢旧雨人。君似伏波当益壮，我几南斗不能神。合并未几匆匆去，鱼鸟蒹葭谁与邻。
送楊興府
作者：牟巘
朝代：宋

細語當年別後春，驚心宇縣尚吹塵。
濁醪易貰新豐酒，衰俗難逢舊雨人。
君似伏波當益壯，我幾南斗不能神。
合并未幾匆匆去，魚鳥蒹葭誰與鄰。
送洪竹堂
作者：牟巘
朝代：宋

家住西湖西，愛吟仍愛竹。
富貴豈不好，變滅如轉燭。
一昨流落後，破垣竹猶綠。
往事何用訪，得此良自足。
胡爲被書誤，彈冠向苕曲。
三年飯脫粟，不飽而况肉。
頗有青衿子，對之尋舊讀。
時復吐佳句，家山如在目。
不知竹是伴，誰護蒼玉束。
官滿還滯留，欲歸未可卜。
無錢買扁舟，遷居更勿促。
悠然謝此君，行止任遲速。
新年雨雪深，忽已歸期告。
天公似有意，爲爾開晴旭。
士固不可料，窮久理當復。
東風吹浩蕩，萬里奔鴻鵠。
送洪竹堂
作者：牟巘
朝代：宋
体裁：古风

家住西湖西，爱吟仍爱竹。富贵岂不好，变灭如转烛。一昨流落后，破垣竹犹绿。往事何用访，得此良自足。胡为被书误，弹冠向苕曲。三年饭脱粟，不饱而况肉。颇有青衿子，对之寻旧读。时复吐佳句，家山如在目。不知竹是伴，谁护苍玉束。官满还滞留，欲归未可卜。无钱买扁舟，迁居更勿促。悠然谢此君，行止任迟速。新年雨雪深，忽已归期告。天公似有意，为尔开晴旭。士固不可料，穷久理当复。东风吹浩荡，万里奔鸿鹄。
送洪竹堂
作者：牟巘
朝代：宋

家住西湖西，爱吟仍爱竹。
富贵岂不好，变灭如转烛。
一昨流落后，破垣竹犹绿。
往事何用访，得此良自足。
胡为被书误，弹冠向苕曲。
三年饭脱粟，不饱而况肉。
颇有青衿子，对之寻旧读。
时復吐佳句，家山如在目。
不知竹是伴，谁护苍玉束。
官满还滞留，欲归未可卜。
无钱买扁舟，迁居更勿促。
悠然谢此君，行止任迟速。
新年雨雪深，忽已归期告。
天公似有意，为尔开晴旭。
士固不可料，穷久理当復。
东风吹浩荡，万里奔鸿鹄。
送王仲明長明道
作者：牟巘
朝代：宋

君本鄴中士，行向建業去。
故都多感慨，盡在登臨處。
乃心所師仰，當年上元簿。
閉門玩微言，春風會歸趣。
送王仲明长明道
作者：牟巘
朝代：宋
体裁：古风

君本邺中士，行向建业去。故都多感慨，尽在登临处。乃心所师仰，当年上元簿。闭门玩微言，春风会归趣。
送种南仲主簿
作者：牟巘
朝代：宋

六客堂前翠竹屏，双溪馆下碧鳞生。遍经此老行吟处，可是常行簿领人。吏为求蚕觅休假，官因祭灶请比邻。也知矮屋难淹滞，且与空山作好春。
送种南仲主簿
作者：牟巘
朝代：宋

六客堂前翠竹屏，双溪馆下碧鳞生。
遍经此老行吟处，可是常行簿领人。
吏为求蚕觅休假，官因祭竈请比邻。
也知矮屋难淹滞，且与空山作好春。
送种南仲主簿
作者：牟巘
朝代：宋
体裁：七言律诗

六客堂前翠竹屏，双溪馆下碧麟生。遍经此老行吟处，可是常行簿领人。吏为求蚕觅休假，官因祭灶请比邻。也知矮屋难淹滞，且与空山作好春。
送种南仲主簿
作者：牟巘
朝代：宋

六客堂前翠竹屏，雙溪館下碧鱗生。
遍經此老行吟處，可是常行簿領人。
吏爲求蠶覓休假，官因祭竈請比鄰。
也知矮屋難淹滯，且與空山作好春。
送程晉輔長和靖
作者：牟巘
朝代：宋

傳家氣脈固深長，挾策來登和靖堂。
南渡金聲元不泯，西庵草色可能荒。
要知持守爲涵養，好把精微重發揚。
共喜慈幃得甘旨，他時遠到未渠央。
送程晋辅长和靖
作者：牟巘
朝代：宋
体裁：七言律诗

传家气脉固深长，挟策来登和靖堂。南渡金声元不泯，西庵草色可能荒。要知持守为涵养，好把精微重发扬。共喜慈帏得甘旨，他时远到未渠央。
送程茂叔
作者：牟巘
朝代：宋

天涯忽送非常喜，阿囝斑衣郎罢前。话尽青灯十年事，床头周易故依然。真成有子万事足，何况人生七十稀。莫道梅花遮五岭，头轻月朗去如飞。
送程茂叔·其一
作者：牟巘
朝代：宋
体裁：七言绝句

天涯忽送非常喜，阿囝斑衣郎罢前。话尽青灯十年事，床头周易故依然。
送程茂叔·其一
作者：牟巘
朝代：宋

天涯忽送非常喜，阿囝斑衣郎罷前。
話盡青燈十年事，牀頭周易故依然。
送程茂叔·其二
作者：牟巘
朝代：宋
体裁：七言绝句

真成有子万事足，何况人生七十稀。莫道梅花遮五岭，头轻月朗去如飞。
送程茂叔·其二
作者：牟巘
朝代：宋

真成有子萬事足，何況人生七十稀。
莫道梅花遮五嶺，頭輕月朗去如飛。
送罗汉臣
作者：牟巘
朝代：宋

向曾平步上仙鳌，拂袖归来气尚豪。
自有西山堪拄笏，不妨右手且持螯。
凌云载酒浑如梦，泛雪回舟也自高。
顾我余生復何事，闭门三径削蓬蒿。
送罗汉臣
作者：牟巘
朝代：宋
体裁：七言律诗

向曾平步上仙鳌，拂袖归来气尚豪。自有西山堪拄笏，不妨右手且持螯。凌云载酒浑如梦，泛雪回舟也自高。顾我馀生复何事，闭门三径削蓬蒿。
送羅漢臣
作者：牟巘
朝代：宋

向曾平步上仙鼇，拂袖歸來氣尚豪。
自有西山堪拄笏，不妨右手且持螯。
凌雲載酒渾如夢，泛雪回舟也自高。
顧我餘生復何事，閉門三徑削蓬蒿。
送萧之刚
作者：牟巘
朝代：宋
体裁：七言绝句

旬宣幕府得君重，直到千峰尽处回。闻道棠阴春更绿，不妨依旧入东来。
送萧子中
作者：牟巘
朝代：宋
体裁：七言律诗

诚斋手摘千岩稿，诗律清森近代无。仍世科名香未歇，诸孙文采蔚相扶。横经为喜皋比稳，觅句何妨鹤骨癯。会见萧生起东海，几年志抱一时摅。
送蕭之剛
作者：牟巘
朝代：宋

旬宣幕府得君重，直到千峰盡處回。
聞道棠陰春更綠，不妨依舊入東來。
送蕭子中
作者：牟巘
朝代：宋

誠齋手摘千巖稿，詩律清森近代無。
仍世科名香未歇，諸孫文采蔚相扶。
橫經爲喜臯比穩，覓句何妨鶴骨癯。
會見蕭生起東海，幾年志抱一時攄。
送赵兰皋教杭学
作者：牟巘
朝代：宋
体裁：七言律诗

一似彭城向颍时，重开讲席整冠緌。青衿喜得新师范，白发能言旧尹釐。独冷定应非热属，众芳况复异凡姿。不妨且作回翔意，直上抟扶亦未迟。
送赵兰皋教杭学
作者：牟巘
朝代：宋

一似彭城向颍时，重开讲席整冠緌。
青衿喜得新师范，白髮能言旧尹釐。
独冷定应非热属，众芳况復异凡姿。
不妨且作回翔意，直上抟扶亦未迟。
送趙蘭皋教杭學
作者：牟巘
朝代：宋

一似彭城向潁時，重開講席整冠緌。
青衿喜得新師範，白髮能言舊尹釐。
獨冷定應非熱屬，衆芳况復異凡姿。
不妨且作回翔意，直上摶扶亦未遲。
送邓善之
作者：牟巘
朝代：宋

尺一俄闻有急征，风云奋迅在南溟。
正如蜀客怀铅笔，未羡鸿都写石经。
此事惟须一艮卦，今朝顿见两文星。
帻沟娄畔藏书去，人在金坡白玉扃。
送邓善之
作者：牟巘
朝代：宋
体裁：七言律诗

尺一俄闻有急徵，风云奋迅在南溟。正如蜀客怀铅笔，未羡鸿都写石经。此事惟须一艮卦，今朝顿见两文星。帻沟娄畔藏书去，人在金坡白玉扃。
送鄣南俞教諭歸里
作者：牟巘
朝代：宋

試把溪堂舊譜看，三千苜蓿守酸寒。
吟肩祇自初來瘦，疐尾方知細滿難。
憂患可能期學力，功名終不誤儒冠。
到家莫作多時住，趁取秋風送羽翰。
送鄣南俞教谕归里
作者：牟巘
朝代：宋
体裁：七言律诗

试把溪堂旧谱看，三千苜蓿守酸寒。吟肩祇自初来瘦，疐尾方知细满难。忧患可能期学力，功名终不误儒冠。到家莫作多时住，趁取秋风送羽翰。
送鄧善之
作者：牟巘
朝代：宋

尺一俄聞有急徵，風雲奮迅在南溟。
正如蜀客懷鉛筆，未羨鴻都寫石經。
此事惟須一艮卦，今朝頓見兩文星。
幘溝婁畔藏書去，人在金坡白玉扃。
送陈正德教谕常熟
作者：牟巘
朝代：宋
体裁：古风

此邦自是高阳里，陈太丘家好孙子。十年闭户养隽声，我先子后一时起。前时送兄今送弟，綵衣拜亲亲为喜。人言昆令而季强，羡君清标如玉峙。善和尚有千卷书，一一穷探亲夜几。新诗那更翻手成，便当拾芥取青紫。小营甘旨束书去，且烦私淑青衿士。天公应念友于情，任国相望才尺咫。苏州明白照两县，正好高吟清影里。吴江定作对床留，笑隔垂虹脍鲜鲤。托好我已三世深，待老敢当二生侍。萧萧风雨起送客，万里飞鸿看双眦。端明老子旧家声，一举先鞭从此始。
送陈正德教谕常熟
作者：牟巘
朝代：宋

此邦自是高阳里，陈太丘家好孙子。
十年闭户养隽声，我先子后一时起。
前时送兄今送弟，綵衣拜亲亲为喜。
人言昆令而季强，羡君清标如玉峙。
善和尚有千卷书，一一穷探亲夜几。
新诗那更翻手成，便当拾芥取青紫。
小营甘旨束书去，且烦私淑青衿士。
天公应念友于情，任国相望纔尺咫。
苏州明白照两县，正好高吟清影裏。
吴江定作对床留，笑隔垂虹脍鲜鲤。
托好我已三世深，待老敢当二生侍。
萧萧风雨起送客，万里飞鸿看双眦。
端明老子旧家声，一举先鞭从此始。
送陈正德长慈湖
作者：牟巘
朝代：宋
体裁：古风

本斋之孙盛词华，下视流辈十倍过。家书虽散尚千卷，其奈储无儋石何。二昆研席相与共，勘辨不遣毫发讹。一朝束书慈湖去，慈湖之学自象梭。人之高明骛高远，不由梯级陡上坡。而其下者保固陋，终岁无路登嵯峨。万形惟实乃无弊，此道自古传思轲。慈湖论心论无我，真意初不烦镌磨。虚明一语更超绝，不肯与人同其波。却笑禅宗用心错，我每读此毋麾哦。微言日绝诸老尽，独抱永感如宿疴。君家诗友讲贯熟，持之以注岂在他。我耕我穫粒我腹，而彼徒梦笠与蓑。
送陈正德长慈湖
作者：牟巘
朝代：宋

本斋之孙盛词华，下视流辈十倍过。
家书虽散尚千卷，其奈储无儋石何。
二昆研席相与共，勘辨不遣毫髮讹。
一朝束书慈湖去，慈湖之学自象梭。
人之高明骛高远，不由梯级陡上坡。
而其下者保固陋，终岁无路登嵯峩。
万形惟实乃无弊，此道自古传思轲。
慈湖论心论无我，真意初不烦镌磨。
虚明一语更超绝，不肯与人同其波。
却笑禅宗用心错，我每读此毋麾哦。
微言日绝诸老尽，独抱永感如宿疴。
君家诗友讲贯熟，持之以注岂在他。
我耕我穫粒我腹，而彼徒梦笠与蓑。
送陳正德教諭常熟
作者：牟巘
朝代：宋

此邦自是高陽里，陳太丘家好孫子。
十年閉戶養雋聲，我先子後一時起。
前時送兄今送弟，綵衣拜親親爲喜。
人言昆令而季强，羨君清標如玉峙。
善和尚有千卷書，一一窮探親夜几。
新詩那更翻手成，便當拾芥取青紫。
小營甘旨束書去，且煩私淑青衿士。
天公應念友于情，任國相望纔尺咫。
蘇州明白照兩縣，正好高吟清影裏。
吳江定作對牀留，笑隔垂虹膾鮮鯉。
托好我已三世深，待老敢當二生侍。
蕭蕭風雨起送客，萬里飛鴻看雙眥。
端明老子舊家聲，一舉先鞭從此始。
送陳正德長慈湖
作者：牟巘
朝代：宋

本齋之孫盛詞華，下視流輩十倍過。
家書雖散尚千卷，其奈儲無儋石何。
二昆研席相與共，勘辨不遣毫髮訛。
一朝束書慈湖去，慈湖之學自象梭。
人之高明騖高遠，不由梯級陡上坡。
而其下者保固陋，終歲無路登嵯峩。
萬形惟實乃無弊，此道自古傳思軻。
慈湖論心論無我，真意初不煩鎸磨。
虛明一語更超絕，不肯與人同其波。
却笑禪宗用心錯，我每讀此毋麾哦。
微言日絕諸老盡，獨抱永感如宿疴。
君家詩友講貫熟，持之以注豈在他。
我耕我穫粒我腹，而彼徒夢笠與蓑。
适安斋
作者：牟巘
朝代：宋

天圆如旋磨，万古几曾息。
日毂环之走，西坠俄东出。
圣贤法天运，所以长汲汲。
大禹生胼胝，孔弗遑暖席。
客寝何太康，人或规不及。
亦有功名者，斋内运甓百。
不放身暂閒，苦欲劳筋骨。
如何适安斋，燕处甘暇佚。
此斋匪侈丽，易安取容膝。
竹几对藜床，左右置书册。
有时值佳友，从容遂竟日。
体适任屈伸，意适任语默。
惟其适之安，适且忘吾适。
向来孤山老，保此踰耄耋。
以安遗子孙，此计固已得。
人生天地间，何事非吾职。
夜思昼所为，然后安可即。
况君抱修能，当念踵前业。
相期在万里，无从守一室。
精义以致用，龙蛇岂其蛰。
适安斋
作者：牟巘
朝代：宋
体裁：古风

天圆如旋磨，万古几曾息。日毂环之走，西坠俄东出。圣贤法天运，所以长汲汲。大禹生胼胝，孔弗遑煖席。客寝何太康，人或规不及。亦有功名者，斋内运甓百。不放身暂閒，苦欲劳筋骨。如何适安斋，燕处甘暇佚。此斋匪侈丽，易安取容膝。竹几对藜床，左右置书册。有时值佳友，从容遂竟日。体适任屈伸，意适任语默。惟其适之安，适且忘吾适。向来孤山老，保此踰耄耋。以安遗子孙，此计固已得。人生天地间，何事非吾职。夜思昼所为，然后安可即。况君抱修能，当念踵前业。相期在万里，无从守一室。精义以致用，龙蛇岂其蛰。
遊高園用前韻·其一
作者：牟巘
朝代：宋

蟬聲緊喚客回頭，依約疏僚去後秋。
不是先生新句子，一川雲錦費勾收。
遊高園用前韻·其二
作者：牟巘
朝代：宋

儘渠絃索輥春雷，相對清風君子哉。
凉觀主人歸未得，不妨却許蜀人來。
過洞庭山書湖中所見
作者：牟巘
朝代：宋

欲談舊事恐悽然，誰遣奇觀墮我前。
鶩陣萬屯湖爲黑，冰鬚千尺水皆懸。
無多風色似天相，阿那人家疑地仙。
更有一般堪羨處，嫩醅綠蟻醉無眠。
道士号庭梅为赋此
作者：牟巘
朝代：宋
体裁：七言律诗

苦把庭梅劣野梅，庭梅元自野梅来。肯辞台鼎当年贵，直向丹田内景开。山意浓时还耐看，道根孤处更深培。玄机参透何分别，猛拊阑干一笑回。
道士号庭梅为赋此
作者：牟巘
朝代：宋

苦把庭梅劣野梅，庭梅元自野梅来。
肯辞台鼎当年贵，直向丹田内景开。
山意浓时还耐看，道根孤睡更深培。
玄机参透何分别，猛拊阑干笑回。
道士號庭梅爲賦此
作者：牟巘
朝代：宋

苦把庭梅劣野梅，庭梅元自野梅來。
肯辭台鼎當年貴，直向丹田內景開。
山意濃時還耐看，道根孤處更深培。
玄機參透何分別，猛拊闌干一笑回。
適安齋
作者：牟巘
朝代：宋

天圓如旋磨，萬古幾曾息。
日轂環之走，西墜俄東出。
聖賢法天運，所以長汲汲。
大禹生胼胝，孔弗遑煖席。
客寢何太康，人或規不及。
亦有功名者，齋內運甓百。
不放身暫閒，苦欲勞筋骨。
如何適安齋，燕處甘暇佚。
此齋匪侈麗，易安取容膝。
竹几對藜牀，左右置書冊。
有時值佳友，從容遂竟日。
體適任屈伸，意適任語默。
惟其適之安，適且忘吾適。
向來孤山老，保此踰耄耋。
以安遺子孫，此計固已得。
人生天地間，何事非吾職。
夜思晝所爲，然後安可即。
况君抱修能，當念踵前業。
相期在萬里，無從守一室。
精義以致用，龍蛇豈其蟄。
都梁北乡士多好学有向君敏衡者一日访予语甚质气甚夷礼甚虔予心异之间为予言曰家故沅徙也今所居有溪实自沅来乃筑室聚书其上以教子弟因以沅溪书舍名之而其亭则曰无加盖其地旧号无加庄以其东止于石西止于岸南止于路北止于泉也愿有以发之予既为籀右书二颜而向君复以所谓廉崖者谂予予闻此石杰立千尺实峭厉峻削可敬可仰有类乎廉者颇思一至其处摩挲此石以激衰懦而未能也乃各为一解以谢焉
作者：牟巘
朝代：宋

书满精庐芷绕门，门前流水出于沅。夫君自得濂溪意，直向沄沄认本原。无加之义复何如，解尽当年太极图。八面四方都恰匝，更于止善用工夫。廉崖千仞孰能干，一见令人毛发寒。可以人而不如石，我当为石共衣冠。
都梁北乡士多好学有向君敏衡者一日访予语甚质气甚夷礼甚虔予心异之间为予言曰家故沅徙也今所居有溪实自沅来乃筑室聚书其上以教子弟因以沅溪书舍名之而其亭则曰无加盖其地旧号无加庄以其东止于石西止于岸南止于路北止于泉也愿有以发之予既为籀右书二颜而向君复以所谓廉崖者谂予予闻此石杰立千尺实峭厉峻削可敬可仰有类乎廉者颇思一至其处摩挲此石以激衰懦而未能也乃各为一解以谢焉·其三
作者：牟巘
朝代：宋
体裁：七言绝句

廉崖千仞孰能干，一见令人毛发寒。可以人而不如石，我当为石共衣冠。
都梁北乡士多好学有向君敏衡者一日访予语甚质气甚夷礼甚虔予心异之间为予言曰家故沅徙也今所居有溪实自沅来乃筑室聚书其上以教子弟因以沅溪书舍名之而其亭则曰无加盖其地旧号无加庄以其东止于石西止于岸南止于路北止于泉也愿有以发之予既为籀右书二颜而向君复以所谓廉崖者谂予予闻此石杰立千尺实峭厉峻削可敬可仰有类乎廉者颇思一至其处摩挲此石以激衰懦而未能也乃各为一解以谢焉·其二
作者：牟巘
朝代：宋
体裁：七言绝句

无加之义复何如，解尽当年太极图。八面四方都恰匝，更于止善用工夫。
都梁北乡士多好学有向君敏衡者一日访予语甚质气甚夷礼甚虔予心异之间为予言曰家故沅徙也今所居有溪实自沅来乃筑室聚书其上以教子弟因以沅溪书舍名之而其亭则曰无加盖其地旧号无加庄以其东止于石西止于岸南止于路北止于泉也愿有以发之予既为籀右书二颜而向君復以所谓廉崖者谂予予闻此石杰立千尺实陗厉峻削可敬可仰有类乎廉者颇思一至其处摩挲此石以激衰懦而未能也乃各为一解以谢焉·其一
作者：牟巘
朝代：宋
体裁：七言绝句

书满精庐芷绕门，门前流水出于沅。夫君自得濂溪意，直向沄沄认本原。
都梁北乡士多好学有向君敏衡者一日访予语甚质气甚夷礼甚虔予心异之间为予言曰家故沅徙也今所居有溪实自沅来乃筑室聚书其上以教子弟因以沅溪书舍名之而其亭则曰无加盖其地旧号无加庄以其东止于石西止于岸南止于路北止于泉也愿有以发之予既为籀右书二颜而向君復以所谓廉崖者谂予予闻此石杰立千尺实陗厉峻削可敬可仰有类乎廉者颇思一至其处摩挲此石以激衰懦而未能也乃各为一解以谢焉·其三
作者：牟巘
朝代：宋

廉崖千仞孰能干，一见令人毛髮寒。
可以人而不如石，我当为石共衣冠。
都梁北乡士多好学有向君敏衡者一日访予语甚质气甚夷礼甚虔予心异之间为予言曰家故沅徙也今所居有溪实自沅来乃筑室聚书其上以教子弟因以沅溪书舍名之而其亭则曰无加盖其地旧号无加庄以其东止于石西止于岸南止于路北止于泉也愿有以发之予既为籀右书二颜而向君復以所谓廉崖者谂予予闻此石杰立千尺实陗厉峻削可敬可仰有类乎廉者颇思一至其处摩挲此石以激衰懦而未能也乃各为一解以谢焉·其二
作者：牟巘
朝代：宋

无加之义復何如，解尽当年太极图。
八面四方都恰匝，更于止善用工夫。
都梁北鄉士多好學有向君敏衡者一日訪予語甚質氣甚夷禮甚虔予心異之間爲予言曰家故沅徙也今所居有溪實自沅來乃築室聚書其上以教子弟因以沅溪書舍名之而其亭則曰無加蓋其地舊號無加莊以其東止於石西止於岸南止於路北止於泉也願有以發之予既爲籀右書二顔而向君復以所謂廉崖者諗予予聞此石傑立千尺實陗厲峻削可敬可仰有類乎廉者頗思一至其處摩挲此石以激衰懦而未能也乃各爲一解以謝焉·其一
作者：牟巘
朝代：宋

書滿精廬芷繞門，門前流水出於沅。
夫君自得濂溪意，直向沄沄認本原。
都梁北鄉士多好學有向君敏衡者一日訪予語甚質氣甚夷禮甚虔予心異之間爲予言曰家故沅徙也今所居有溪實自沅來乃築室聚書其上以教子弟因以沅溪書舍名之而其亭則曰無加蓋其地舊號無加莊以其東止於石西止於岸南止於路北止於泉也願有以發之予既爲籀右書二顔而向君復以所謂廉崖者諗予予聞此石傑立千尺實陗厲峻削可敬可仰有類乎廉者頗思一至其處摩挲此石以激衰懦而未能也乃各爲一解以謝焉·其三
作者：牟巘
朝代：宋

廉崖千仞孰能干，一見令人毛髮寒。
可以人而不如石，我當爲石共衣冠。
都梁北鄉士多好學有向君敏衡者一日訪予語甚質氣甚夷禮甚虔予心異之間爲予言曰家故沅徙也今所居有溪實自沅來乃築室聚書其上以教子弟因以沅溪書舍名之而其亭則曰無加蓋其地舊號無加莊以其東止於石西止於岸南止於路北止於泉也願有以發之予既爲籀右書二顔而向君復以所謂廉崖者諗予予聞此石傑立千尺實陗厲峻削可敬可仰有類乎廉者頗思一至其處摩挲此石以激衰懦而未能也乃各爲一解以謝焉·其二
作者：牟巘
朝代：宋

無加之義復何如，解盡當年太極圖。
八面四方都恰匝，更於止善用工夫。
鄉曲諸名宿不鄙老朽移樽見過風誼甚古語笑甚歡輒借昌黎人日城南詩韻少見謝意
作者：牟巘
朝代：宋

人生貴合併，造物忌嘲弄。
頗與同社闊，正坐兩骭凍。
南城七日遊，前事諸賢用。
但愁茅屋陋，不足置賓從。
此會豈偶然，歲月日時共。
四癸義可取，三壬老堪送。
况有蹇東陽，初不減潘葑。
渴吻久已燥，樂飲宜一縱。
笑談更溫克，容與非倥傯。
永言戢厚意，拜嘉敢不重。
金南峰隐居图
作者：牟巘
朝代：宋

高哉千丈屹南端，路入层云欲到难。试看幼舆岩石里，人间争似画图看。身在山中不见山，却因远看更孱颜。煌煌三秀如堪采，拂石眠云未忍还。
金南峰隐居图·其一
作者：牟巘
朝代：宋
体裁：七言绝句

高哉千丈屹南端，路入层云欲到难。试看幼舆岩石里，人间争似画图看。
金南峰隠居图·其一
作者：牟巘
朝代：宋

高哉千丈屹南端，路入层云欲到难。
试看幼舆岩石裏，人间争似画图看。
金南峰隠居图·其二
作者：牟巘
朝代：宋
体裁：七言绝句

身在山中不见山，却因远看更孱颜。煌煌三秀如堪采，拂石眠云未忍还。
金南峰隠居圖·其一
作者：牟巘
朝代：宋

高哉千丈屹南端，路入層雲欲到難。
試看幼輿岩石裏，人間爭似畫圖看。
金南峰隠居圖·其二
作者：牟巘
朝代：宋

身在山中不見山，却因遠看更孱顔。
煌煌三秀如堪采，拂石眠雲未忍還。
長兒授館於杭每休暇過仲實家相與譚經析理間則飲酒賦詩爲樂今閏秋十四日會於復軒相視而笑曰好天凉月即中秋况今歲兩中秋乎乃留飲劇論夜參半蟬聯不休情愈郁穆予聞之甚喜因爲詩寄之
作者：牟巘
朝代：宋

共飲方酣月滿樓，劇談無寐露侵裘。
此宵此景應難值，吾婿吾兒亦罕儔。
情誼渾如同一姓，風流不負兩中秋。
絕憐老子婆娑甚，破戒何當大白浮。
長江圖
作者：牟巘
朝代：宋

漢川影落鸚鵡洲，金山鐘到多景樓。
老龍幾載卧寒碧，中間不斷萬古流。
晚來雪浪大如屋，澎湃舞我一葉舟。
舟移岸轉知何處，離離烟草令人愁。
說與渠儂莫倚柁，轉帆別浦盍少休。
此圖此景俱可惜，展玩不足空白頭。
家在江水發源處，何時還我舊菟裘。
长儿授馆于杭每休暇过仲实家相与谭经析理间则饮酒赋诗为乐今闰秋十四日会于復轩相视而笑曰好天凉月即中秋况今岁两中秋乎乃留饮剧论夜参半蝉联不休情愈郁穆予闻之甚喜因为诗寄之
作者：牟巘
朝代：宋
体裁：七言律诗

共饮方酣月满楼，剧谈无寐露侵裘。此宵此景应难值，吾婿吾儿亦罕俦。情谊浑如同一姓，风流不负两中秋。绝怜老子婆娑甚，破戒何当大白浮。
长江图
作者：牟巘
朝代：宋

汉川影落鹦鹉洲，金山钟到多景楼。
老龙几载卧寒碧，中间不断万古流。
晚来雪浪大如屋，澎湃舞我一叶舟。
舟移岸转知何处，离离烟草令人愁。
说与渠侬莫倚柁，转帆别浦盍少休。
此图此景俱可惜，展玩不足空白头。
家在江不发源处，何时还我旧菟裘。
长江图
作者：牟巘
朝代：宋
体裁：古风

汉川影落鹦鹉洲，金山钟到多景楼。老龙几载卧寒碧，中间不断万古流。晚来雪浪大如屋，澎湃舞我一叶舟。舟移岸转知何处，离离烟草令人愁。说与渠侬莫倚柁，转帆别浦盍少休。此图此景俱可惜，展玩不足空白头。家在江水发源处，何时还我旧菟裘。
題喊泉亭
作者：牟巘
朝代：宋

大龍小龍天下絕，水簾高掛三千尺。
呂梁懸水那復言，便應壓倒棲賢峽。
我來覓水洗雙眵，怪底老崖枯欲裂。
龍公何處抱寶眠，閟蓄精枯未渠泄。
誰知水火本無根，重陰可以陽氣徹。
倚空長嘯山爲開，以虛爲感感尤烈。
千山屭贔方沍寒，鍾乳淙流忽飛發。
珠璣噴薄雜霏霧，瓊瑶傾瀉濺白日。
若非捲取銀河水，那得變幻在呼吸。
看泉須看無泉時，自無而有乃奇特。
龍公作事真狡獪，吾儕用意亦奇崛。
經營小立看未了，洞門忽已雲霏濕。
龍公龍公可以止，何如翻手作飛雪。
便將豐年報明主，蒼生赤子俱函活。
火雲六月汗如漿，更爲渠儂洗炎熱。
一笑回首謝龍公，神用俱停天地寂。
題四畫·其一
作者：牟巘
朝代：宋

天氣融和凍已開，桃花浪暖亦佳哉。
人生辦取東南尉，底用一雙鸂鶒來。
題四畫·其三
作者：牟巘
朝代：宋

金飈爭放木夫容，蘸影清波分外紅。
玉立前庭一公子，丰標不與俗人同。
題四畫·其二
作者：牟巘
朝代：宋

多情宛頸兩鴛鴦，貪趁湖心錯裹香。
散髮幽人休盪槳，夜深花露濕衣裳。
題四畫·其四
作者：牟巘
朝代：宋

積雪凝寒不肯融，梅花佇立待春風。
嫩波正比鴨頭綠，厚葉休嗤鶴頂紅。
題張老山從好堂
作者：牟巘
朝代：宋

世有嗜土炭，恣啖等粱稻。
海上逐臭夫，自謂姣且好。
好惡一失正，萬境眩顛倒。
亦有欲富者，蠅營無不到。
洗削誇鼎食，執鞭甘隸皂。
於此還有人，深耻貨賂冒。
一笑視千駟，貧賤守以道。
厥好豈爾殊，吾自有至寶。
但恐好不真，回奪諒難保。
老山殊絕塵，褰裳衣欲縞。
區區名與利，何曾挂懷抱。
世人定不愛，昌歜與羊棗。
吾意各有在，端未恨枯槁。
從好以名堂，一室聊笑傲。
心惟有所好，乃能無所好。
好仁者夫子，不知歲年老。
益晚而好易，易編窮所好。
彼富如浮雲，非義是所悼。
諒茲得其從，聖言極探討。
孰重復孰輕，辨之亦既早。
而我方忍饑，四壁浄如掃。
舍魚取熊掌，因用儆衰耄。
題德範弟三香圖
作者：牟巘
朝代：宋

水仙侑食老逋家，更著江南小白花。
三雅如渠好兄弟，衆芳未許以肩差。
題戚子雲五雲圖
作者：牟巘
朝代：宋

一從鰲去波翻海，夢斷蓬萊不可尋。
當日五雲依約處，有人掩卷自微吟。
題擇庵雲山圖
作者：牟巘
朝代：宋

老圓畫裏也藏機，雲抹前山凍不飛。
寸許塔尖何處市，扁舟臘日訪僧歸。
題束季博山園二十首·其一
作者：牟巘
朝代：宋

是誰挼藍染，千條萬條碧。
我欲問東風，東風澹無迹。
題束季博山園二十首·其一〇
作者：牟巘
朝代：宋

青青南澗芹，雪消春已動。
如聞修廢筧，岩半發流湩。
題束季博山園二十首·其一一
作者：牟巘
朝代：宋

窮鱗無處避，網罟如雲密。
悠然釣臺畔，袖手看落日。
題束季博山園二十首·其一七
作者：牟巘
朝代：宋

都將千石危，化作一林雪。
盡日無別香，五月何曾熱。
題束季博山園二十首·其一三
作者：牟巘
朝代：宋

捫蘿上復上，未省所歷高。
忽與歸鴻值，萬里一羽毛。
題束季博山園二十首·其一九
作者：牟巘
朝代：宋

別來五百歲，於焉駐飆馭。
吳市梅子真，解后亦神遇。
題束季博山園二十首·其一二
作者：牟巘
朝代：宋

神仙好狡獪，空飛萬里行。
石橋小如許，鐵杖響彭鏗。
題束季博山園二十首·其一五
作者：牟巘
朝代：宋

澄然蓄清瀏，百尺往往深。
不放寒漚發，可以觀我心。
題束季博山園二十首·其一八
作者：牟巘
朝代：宋

幽人讀書處，皎皎霜月爛。
香影不可掇，高花在岩畔。
題束季博山園二十首·其一六
作者：牟巘
朝代：宋

此處若爲關，自來還自去。
中有無心人，不妨相伴住。
題束季博山園二十首·其一四
作者：牟巘
朝代：宋

冷石眠夏天，冰室透毛骨。
所以安樂窩，大暑苦不出。
題束季博山園二十首·其七
作者：牟巘
朝代：宋

倚闌發長嘯，援筆記舊遊。
想見同來者，俱非第二流。
題束季博山園二十首·其三
作者：牟巘
朝代：宋

雲卧不禁冷，誤把岩扃觸。
翻動若木枝，紅光被空曲。
題束季博山園二十首·其九
作者：牟巘
朝代：宋

泉脈十字過，石廉千里通。
汲來聊煮茗，風味故應同。
題束季博山園二十首·其二
作者：牟巘
朝代：宋

輪囷肖天巧，霑䨴含雨意。
惟應野老知，此是豐年瑞。
題束季博山園二十首·其二〇
作者：牟巘
朝代：宋

好著在眼前，世上少人覺。
留此妙不傳，付與神仙著。
題束季博山園二十首·其五
作者：牟巘
朝代：宋

行行西崦西，暝色蒼然入。
芸芸各歸根，我亦坐內息。
題束季博山園二十首·其八
作者：牟巘
朝代：宋

桃源逃不徹，真境宛在目。
要令千載下，知有古風俗。
題束季博山園二十首·其六
作者：牟巘
朝代：宋

綠醅春灧灧，綠水烟渺渺。
百年散誕內，空以愁自繞。
題束季博山園二十首·其四
作者：牟巘
朝代：宋

落落金彈丸，飛鳥不敢下。
盧橘不到吳，楊梅同過夏。
題水竹居
作者：牟巘
朝代：宋

繞屋清波隔翠綃，魚鱗發發鳥翛翛。
畫闌影漾清漣動，書几陰來綠雨摇。
文采巧當鮫杼薄，秋聲微度玉笙嬌。
豈惟釣艇終堪繫，况是佳人不待招。
題洪崖先生出市圖
作者：牟巘
朝代：宋

洪崖先生住何許，支離擁腫之爲伍。
蕭然行李偶出市，束書瓢劍略可數。
自謂生在三皇前，野鹿標枝何太古。
當時但以結繩治，書中正復作何語。
輿馬絡頭亦復來，雪精胡爲馽紲具。
只呼張老無不可，面謾三郎直戲侮。
承平無事相娛嬉，力追遐風來湛露。
一朝恍惚思草昧，此意似已厭繁膴。
千村萬落荆杞生，宛是洪荒一風土。
袖中紙馿不吃草，拍手還向洪崖去。
題淵明圖
作者：牟巘
朝代：宋

平生抱耿介，四海寡朋交。
凄其九日至，頗感顔髮凋。
無酒醒對菊，風味乃更高。
誰識此時情，白雲行遠霄。
地主有佳餉，得之良已勞。
而我適邂逅，赴飲如沃焦。
永言大化內，朽質非所陶。
惟有飲美酒，一醉可千朝。
題用拙齋
作者：牟巘
朝代：宋

柿林園裏伾文黨，金谷叢中石賈塵。
漫說愚溪誑當世，苦將巧宦目他人。
何如杜老幽居處，一似無懷太古民。
說道書齋名用拙，可存吾道樂吾真。
題羅御史詩
作者：牟巘
朝代：宋

諫草詩篇好護持，又吟蜀井竹西詩。
携將高節堂前去，題作雲蒼也更奇。
題詩禪方丈
作者：牟巘
朝代：宋

切忌犯正位，須教截衆流。
聞鐘應已悟，縛律未爲遒。
室小纔容膝，詩成自點頭。
出門忽大笑，明月一天秋。
題陸起潛皆山樓
作者：牟巘
朝代：宋

醉翁朝暮四時景，誰遣描摹入此圖。
喚作皆山真箇是，携來到處與之俱。
也曾佳客相陪否，亦有清泉可釀無。
更喜一般僧侶舊，高樓百尺俯塵區。
題高麗字跡
作者：牟巘
朝代：宋

片紙殷勤贈跋篇，來從箕子舊朝鮮。
六經原不經秦火，好爲刊傳惠後賢。
题喊泉亭
作者：牟巘
朝代：宋
体裁：古风

大龙小龙天下绝，水帘高挂三千尺。吕梁悬水那复言，便应压倒栖贤峡。我来觅水洗双眵，怪底老崖枯欲裂。龙公何处抱宝眠，閟蓄精枯未渠泄。谁知水火本无根，重阴可以阳气彻。倚空长啸山为开，以虚为感感尤烈。千山屃赑方冱寒，钟乳淙流忽飞发。珠玑喷薄杂霏雾，琼瑶倾泻溅白日。若非捲取银河水，那得变幻在呼吸。看泉须看无泉时，自无而有乃奇特。龙公作事真狡狯，吾侪用意亦奇崛。经营小立看未了，洞门忽已云霏湿。龙公龙公可以止，何如翻手作飞雪。便将丰年报明主，苍生赤子俱函活。火云六月汗如浆，更为渠侬洗炎热。一笑回首谢龙公，神用俱停天地寂。
题喊泉亭
作者：牟巘
朝代：宋

大龙小龙天下绝，水帘高挂三千尺。
吕梁悬水那復言，便应压倒栖贤峡。
我来觅水洗双眵，怪底老崖枯欲裂。
龙公何处抱宝眠，閟蓄精枯未渠泄。
谁知水火本无根，重阴可以阳气彻。
倚空长啸山为开，以虚为感感尤烈。
千山屃赑方冱寒，钟乳淙流忽飞发。
珠玑喷薄杂霏雾，琼瑶倾泻溅白日。
若非捲取银河水，那得变幻在呼吸。
看泉须看无泉时，自无而有乃奇特。
龙公作事真狡狯，吾侪用意亦奇崛。
经营小立看未了，洞门忽已云霏湿。
龙公龙公可以止，何如翻手作飞雪。
便将丰年报明主，苍生赤子俱函活。
火云六月汗如浆，更为渠侬洗炎热。
一笑回首谢龙公，神用俱停天地寂。
题四画
作者：牟巘
朝代：宋

天气融和冻已开，桃花浪暖亦佳哉。人生办取东南尉，底用一双鸂鶒来。多情宛颈两鸳鸯，贪趁湖心错裹香。散发幽人休荡桨，夜深花露湿衣裳。金飙争放木夫容，蘸影清波分外红。玉立前庭一公子，丰标不与俗人同。积雪凝寒不肯融，梅花伫立待春风。嫩波正比鸭头绿，厚叶休嗤鹤顶红。
题四画·其一
作者：牟巘
朝代：宋
体裁：七言绝句

天气融和冻已开，桃花浪暖亦佳哉。人生办取东南尉，底用一双鸂鶒来。
题四画·其三
作者：牟巘
朝代：宋

金飈争放木夫容，蘸影清波分外红。
玉立前庭一公子，丰标不与俗人同。
题四画·其三
作者：牟巘
朝代：宋
体裁：七言绝句

金飙争放木夫容，蘸影清波分外红。玉立前庭一公子，丰标不与俗人同。
题四画·其二
作者：牟巘
朝代：宋
体裁：七言绝句

多情宛颈两鸳鸯，贪趁湖心错裹香。散发幽人休荡桨，夜深花露湿衣裳。
题四画·其二
作者：牟巘
朝代：宋

多情宛颈两鸳鸯，贪趁湖心错裹香。
散髮幽人休荡桨，夜深花露湿衣裳。
题四画·其四
作者：牟巘
朝代：宋
体裁：七言绝句

积雪凝寒不肯融，梅花伫立待春风。嫩波正比鸭头绿，厚叶休嗤鹤顶红。
题张老山从好堂
作者：牟巘
朝代：宋

世有嗜土炭，恣啖等粱稻。
海上逐臭夫，自谓姣且好。
好恶一失正，万境眩颠倒。
亦有欲富者，蝇营无不到。
洗削夸鼎食，执鞭甘隶皂。
于此还有人，深耻货赂冒。
一笑视千驷，贫贱守以道。
厥好岂尔殊，吾自有至宝。
但恐好不真，回夺谅难保。
老山殊绝尘，褰裳衣欲缟。
区区名与利，何曾挂怀抱。
世人定不爱，昌歜与羊枣。
吾意各有在，端未恨枯槁。
从好以名堂，一室聊笑傲。
心惟有所好，乃能无所好。
好仁者夫子，不知岁年老。
益晚而好易，易编穷所好。
彼富如浮云，非义是所悼。
谅兹得其从，圣言极探讨。
孰重復孰轻，辨之亦既早。
而我方忍饥，四壁浄如扫。
舍鱼取熊掌，因用儆衰耄。
题张老山从好堂
作者：牟巘
朝代：宋
体裁：古风

世有嗜土炭，恣啖等粱稻。海上逐臭夫，自谓姣且好。好恶一失正，万境眩颠倒。亦有欲富者，蝇营无不到。洗削誇鼎食，执鞭甘隶皂。于此还有人，深耻货赂冒。一笑视千驷，贫贱守以道。厥好岂尔殊，吾自有至宝。但恐好不真，回夺谅难保。老山殊绝尘，褰裳衣欲缟。区区名与利，何曾挂怀抱。世人定不爱，昌歜与羊枣。吾意各有在，端未恨枯槁。从好以名堂，一室聊笑傲。心惟有所好，乃能无所好。好仁者夫子，不知岁年老。益晚而好易，易编穷所好。彼富如浮云，非义是所悼。谅兹得其从，圣言极探讨。孰重复孰轻，辨之亦既早。而我方忍饥，四壁净如扫。舍鱼取熊掌，因用儆衰耄。
题德范弟三香图
作者：牟巘
朝代：宋

水仙侑食老逋家，更着江南小白花。
三雅如渠好兄弟，众芳未许以肩差。
题德范弟三香图
作者：牟巘
朝代：宋
体裁：七言绝句

水仙侑食老逋家，更著江南小白花。三雅如渠好兄弟，众芳未许以肩差。
题戚子云五云图
作者：牟巘
朝代：宋

一从鰲去波翻海，梦断蓬莱不可寻。
当日五云依约处，有人掩卷自微吟。
题戚子云五云图
作者：牟巘
朝代：宋
体裁：七言绝句

一从鳌去波翻海，梦断蓬莱不可寻。当日五云依约处，有人掩卷自微吟。
题择庵云山图
作者：牟巘
朝代：宋

老圆画裏也藏机，云抹前山冻不飞。
寸许塔尖何处市，扁舟腊日访僧归。
题择庵云山图
作者：牟巘
朝代：宋
体裁：七言绝句

老圆画里也藏机，云抹前山冻不飞。寸许塔尖何处市，扁舟腊日访僧归。
题束季博山园二十首 其二 瑞雪
作者：牟巘
朝代：宋
体裁：五言绝句

轮囷肖天巧，沾䨴含雨意。惟应野老知，此是丰年瑞。
题束季博山园二十首 其二十 弈仙
作者：牟巘
朝代：宋
体裁：五言绝句

好著在眼前，世上少人觉。留此妙不传，付与神仙著。
题束季博山园二十首 其十三 山亭
作者：牟巘
朝代：宋
体裁：五言绝句

扪萝上复上，未省所历高。忽与归鸿值，万里一羽毛。
题束季博山园二十首·其一
作者：牟巘
朝代：宋
体裁：五言绝句

是谁挼蓝染，千条万条碧。我欲问东风，东风澹无迹。
题束季博山园二十首·其一〇
作者：牟巘
朝代：宋
体裁：五言绝句

青青南涧芹，雪消春已动。如闻修废笕，岩半发流湩。
题束季博山园二十首·其一一
作者：牟巘
朝代：宋
体裁：五言绝句

穷鳞无处避，网罟如云密。悠然钓台畔，袖手看落日。
题束季博山园二十首·其一七
作者：牟巘
朝代：宋
体裁：五言绝句

都将千石危，化作一林雪。尽日无别香，五月何曾热。
题束季博山园二十首·其一三
作者：牟巘
朝代：宋

扪萝上復上，未省所历高。
忽与归鸿值，万里一羽毛。
题束季博山园二十首·其一九
作者：牟巘
朝代：宋
体裁：五言绝句

别来五百岁，于焉驻飙驭。吴市梅子真，解后亦神遇。
题束季博山园二十首·其一二
作者：牟巘
朝代：宋
体裁：五言绝句

神仙好狡狯，空飞万里行。石桥小如许，铁杖响彭铿。
题束季博山园二十首·其一五
作者：牟巘
朝代：宋
体裁：五言绝句

澄然蓄清浏，百尺往往深。不放寒沤发，可以观我心。
题束季博山园二十首·其一八
作者：牟巘
朝代：宋
体裁：五言绝句

幽人读书处，皎皎霜月烂。香影不可掇，高花在岩畔。
题束季博山园二十首·其一六
作者：牟巘
朝代：宋
体裁：五言绝句

此处若为关，自来还自去。中有无心人，不妨相伴住。
题束季博山园二十首·其一四
作者：牟巘
朝代：宋
体裁：五言绝句

冷石眠夏天，冰室透毛骨。所以安乐窝，大暑苦不出。
题束季博山园二十首·其七
作者：牟巘
朝代：宋
体裁：五言绝句

倚阑发长啸，援笔记旧游。想见同来者，俱非第二流。
题束季博山园二十首·其三
作者：牟巘
朝代：宋
体裁：五言绝句

云卧不禁冷，误把岩扃触。翻动若木枝，红光被空曲。
题束季博山园二十首·其九
作者：牟巘
朝代：宋
体裁：五言绝句

泉脉十字过，石廉千里通。汲来聊煮茗，风味故应同。
题束季博山园二十首·其二
作者：牟巘
朝代：宋

轮囷肖天巧，霑䨴含雨意。
惟应野老知，此是丰年瑞。
题束季博山园二十首·其二〇
作者：牟巘
朝代：宋

好着在眼前，世上少人觉。
留此妙不传，付与神仙着。
题束季博山园二十首·其五
作者：牟巘
朝代：宋
体裁：五言绝句

行行西崦西，暝色苍然入。芸芸各归根，我亦坐内息。